L'obra de la setmana #158 | Fundació Amics del MNAC\nL'obra de la setmana #158\nEuropa o la tardor (Pavelló Rothschild)\nL'obra de la setmana és 'Europa o la Tardor (Pavelló Rothschild)' (1917-1920), del pintor Josep Maria Sert i Badia (1874-1945).\nAquest gran plafó decoratiu, pintat a l'oli sobre fusta, formava part d'un cicle de les quatre estacions que decorava les parets del pavelló de caça del Château de Laversine, una de les fastuoses propietats de la família de banquers Rothschild a França. Com el títol ens indica, cada estació estava vinculada a un dels quatre principals continents: Europa era la tardor, Amèrica, l'hivern, Àsia, la primavera, i Àfrica, l'estiu. El conjunt decoratiu, executat entre 1917 i 1920, va ser encarregat pel baró Robert de Rothschild. Amb el pas dels anys i el canvi d'usos del palau, els plafons decoratius es van retirar i es van posar a la venda. De les quatre parts del cicle, el de la Tardor és l'únic que es conserva al Museu Nacional. Els altres tres formen part dels fons del Museu Reina Sofia de Madrid, excepte una part del d'Àfrica que es troba en una col·lecció particular.\nL'escena d''Europa o la Tardor' se situa en un paisatge muntanyenc i boirós dins del qual es mou un nombrós grup de figures que pugen i baixen d'un arbre monumental. Aquests personatges, que criden l'atenció per la seva coloració viva i intensa, dipositen sobre unes roques un ampli compendi de fruits i vegetals propis de la tardor, com cols i carbasses. La composició crida l'atenció per la manca de referències al continent que suposadament representa, més enllà de les muntanyes alpines del fons. Aquesta absència contrasta amb les clares al·lusions que trobem en les escenes dels altres continents: des de l'extraordinària vista de Nova York nevada al plafó de l'hivern fins als elefants i els gerros de ceràmica de la de la primavera asiàtica.\nJosep Maria Sert, l'autor d'aquest cicle, és un dels pintors catalans més singulars del segle XX. Especialitzat en decorar grans superfícies murals, el seu estil pictòric únic i singular, més deutor del barroc que de les noves avantguardes, va trobar una gran acceptació entre les classes benestants d'arreu del món, que el van contractar per nombrosos projectes decoratius. Va treballar per a les famílies més riques del moment, com els Rockerfeller de Nova York, els Noble de Londres o els Rothschild de l'obra que ens ocupa. Això el va convertir en l'artista català més cotitzat de la història fins aquell moment. A la seva mort, però, el seu estil havia passat de moda i moltes de les seves decoracions van acabar sent retirades i venudes. En els darrers anys, però, s'ha anat recuperant i reivindicant la seva figura.


Castelló potència l'arribada de més turisme amb una aliança estratègica amb Renfe Viatgers - Diari Millars, informació local en valencià.\nCastelló potència l’arribada de més turisme amb una aliança estratègica amb Renfe Viatgers\nL’acord contempla descomptes per als assistents i expositors en congressos i esdeveniments impulsats pel Patronat de Turisme.\nL’alcaldessa de Castelló, Amparo Marco, ha signat l’acord de col·laboració entre el Patronat Municipal de Turisme de Castelló i Renfe Viatgers en el marc de la celebració de la Fira Internacional de Turisme (Fitur). El conveni anual té per objecte promocionar conjuntament els serveis de transport en ferrocarril de Renfe Viatgers i Castelló com a destinació turística i de negocis. Una aliança estratègica que “contempla importants avantatges per al sector turístic local atès que el mateix suposa potenciar l’arribada de viatgers d’altres zones d’Espanya a Castelló amb avantatges especials”, segons ha destacat la primera edila.\nSobre la base de l’acord, Renfe Viatgers es compromet a oferir descomptes als assistents i expositors de totes les activitats dutes a terme per a la promoció del turisme de congressos, convencions o qualssevol altres esdeveniments en general que celebre o organitze el Patronat de Turisme de Castelló. També s’afavorirà amb reduccions en la tarifa a tot viatger que contracte a través de l’empresa o empreses de receptiu designades pel Patronat de Turisme de les seues escapades temàtiques o de turisme MICE (Meetings, Incentius, Convencions, Esdeveniments i Congressos). Així mateix, i amb la finalitat de col·laborar en el foment del turisme cultural i de congressos, Renfe es compromet a facilitar els viatges en grup d’este col·lectiu.\nEl Patronat Municipal de Turisme, per part seua, acorda amb la signatura d’este document, el compromís de promocionar i publicitar els serveis de Renfe Viatgers com a mitjà de transport en totes les activitats amb caràcter general que duga a terme parell la promoció del turisme o de negocis.\nPost més nousRàdio Benicarló retransmetrà el minut a minut de la Demostració Gastronòmica de la Carxofa\nPost més vellsVila-real avança en la solució al risc per aprofitaments urbanístics amb l’estudi ambiental de la modificació del PGOU


Kate Greenaway : una alegria malenconiosa\nil·lustració de Kate\nD'entre els il·lustradors de llibres per a nens del segle XIX no n'hi ha cap de tan conegut com Kate Greenaway. Segur que tots vosaltres heu vist els seus dibuixos. Les seves imatges d'idíl·liques escenes de camp – en les quals nens i nenes salten i juguen – han restat intocables en el temps. Són dibuixos que atrauen tant els lectors del segle XXI com ho havien fet amb els lectors victorians del segle XIX. Són dibuixos que agraden tant als catalans, com als anglesos, els francesos, els americans els alemanys, els belgues o els holandesos.\nEl món bucòlic que presenta Kate Greenaway és infinit, lluny dels canvis angoixosos de la veloç societat industrialitzada de l'època, o de les destrosses de la guerra. L'aparença innocent dels dibuixos, però pot ser enganyosa; tot i que aquests dibuixos serens no tenen cap tipus de semblança amb la vida contemporània, també és cert que són més complexos que no sembla. Com també era la seva creadora.\nAquests nens tan encantadors que ballen al camp semblen estranyament tristos i malenconiosos. Com les nenes xineses sempre sembla que es portin bé, somriuen només de tant en tant i mai no ploren ni riuen. Els seus cossos tranquils semblen cossos allunyats del temps i de l'espai, passegen per un món habitat principalment per nenes, un món en el qual molt poca gent creix i es fa gran. Fins i tot els vestits del segle XVIII semblen d'un altre món, allunyats de qualsevol període o lloc.\nPer mitjà de la imaginació l'artista redibuixa coses que ha vist o ha sentit i crea un món que és el ressó d'alguna cosa real.\nEls nens del món de Kate Greenaway han estat transportats de records de la seva infantesa: la col·lecció de nines, les teles i els capells amb què jugava a la barreteria de la seva mare, i les visites que feia a l'estiu a un poblet a prop de Londres. Els jardins, tan bonics a les seves aquarel·les, estan inspirats en el pati interior de la seva casa d'infantesa, un petit troç de terreny on algunes flors sobrevivien enmig de les males herbes. Amb la imaginació Kate Greenaway idealitzava el seu entorn, però també expressava una tristesa i una solitud que va restar amb ella tota la vida.\nKate Greenaway va fer-se famosa des de la publicació del seu primer llibre per a nens, el 1879. els seus llibres es van vendre molt per tot Europa i Amèrica i els dibuixos apareixien en mocadors, safates gerros i estoigs: els vestits es van posar de moda i li van sortir imitacions per tot arreu. Malgrat això Kate Greenaway defugia la publicitat. Quan li parlaven d'escriure una biografia seva deia: "Heu d'esperar que en mori, fins aleshores vull viure la meva vida en privat".\nEl que se sabia de la senyoreta Greenaway, de tota manera, no semblava gaire emocionat: una dona soltera que vivia amb els pares i un altre germà solter, una dona poc atractiva que gairebé no es veia en societat. Si no arriba a ser per la gran quantitat de correspondència personal que va escriure i per les cartes que va guardar, hom hauria cregut que la seva vida va transcorre sense gaires emocions. Fins i tot després de la seva mort els seus amics van respectar la seva privacitat i li van escriure una biografia sense revelar cap informació que la il·lustradora no hagués volgut donar a conèixer. No ha estat fins fa pocs anys , en una nova biografia de Kate Greenaway , que s'han fet públics els continguts d'aquestes cartes.\nFont d'informació: Reportatge de la revista Tretzevents


Wikiloc | Ruta de berga al panta de la lllosa del cavall en tres etapas\nde berga al panta de la lllosa del cavall en tres etapas\n13 hores 15 minuts\nEsmorzem i sortim agafant el PR-C73 decidim anar per els oratoris fins el Santuari de Queralt. Des de el primer moment comencem a tenir unas vistes fabuloses, continuem per el PR, parada al mirador de Garreta. Cada cop agafem mes altura i la vista es va tornant mes espectacular. Al arribar al Portet decidim tirar cap el Pi de les tres Branques , val a dir que el pi es mort i esta cosit i aguantat per ferros. Ara enfilarem cap la Creueta primer suaument i desprens amb bona pendent i continuarem pujant fins a coll de Jou on anirem a buscar la boca Oest de la mina. Tècnicament el cami no te cop problema tret que es molt encinglerat i no es pot badar.\nSortim de la boca oest de la mina i seguim un sendero que ens porta a una pista cimentada que amb forta pujada puja fins al Santuari dels Tossals pro nosaltres un xic abans d'arribar al cim agafem un sendero que amb forta pujada porta directament al Santuari. El Santuari esta pràcticament enrunat. Quant arribem als Tossals de Runners pràcticament s'acaba la pujada. Des de l'ermita de Tussols fins La Collada passem per una carena que encara que molt ample te unes vistas fabuloses a banda i banda veurem Cadi Pedraforca (cara inèdita) Montserrat , Montseny i totes les muntanyes de la comarca propera, desprens agafarem una pista que amb bastan malt estat i forta baixada ens portara a Sant Lleïr, fem visita a l'esglesia i anem dinar al Pujol. Molt recomenable.Tecnicament la sortida no te cap problema si exceptuem el Mal Pas de Runers equipat amb una corda.\nVarem sortir del Pujol i donant una mirada als espadats angoixen una mica, son molt alts, pro la veritat que el sender que els travessa no es pas difícil i te una inclinació assequible. Anem a visitar la balma del Chalet que servi d'amagatall durant la guerra civil. El cami es de bastan bon fer pro a trossos molt penjat. Al km 3,33 arribarem a la Escales de Busa es una escala de ferro que salva una pedra llisa, ens deixa en una canal equipada amb graons de fusta que et deixa en una lleixa km 3,46 on continua el cami practicament dalt dels plans de Busa.Seguim un tros al costat de la cinglera i anem a visitar l'ermita de Sant Cristobal. Continuem atrevessat el pla de Busa fins a la Creu del Capolat amb una gran vista practicament de 360º, seguim per un sendero pedregos i amb certa baixada fins la palanca que uneix el sender amb el Capolatell (preso de busa) feta servir en la gerra dels francesos per tencari pressoners.Retornem a la creu del Capolat i agafem un sendero bastan irregular que ens portara a l'ermita de Sant Iscle i Santa Victoria que encara aguanta d'empeus i continuem el sendero al final pista fins les Casas de Posada.En aquesta sortida gaudireu de unas grans vistes Cadi una cara bastan inèdita del Pedraforca, Montserrat, Montseny i tota la comarca propera. Tècnicament la sortida no te una dificultat tècnica remarcable s'ha d'anar amatent que el cami a trets es molt penjat. l'escala i els graons no donant cap sensació de vertigen i son de bon fer.


El “Pumby” a cal Grau | Records de Terrassa\nEl “Pumby” a cal Grau\nDe petit m’agradaven molt els tebeos i, entre aquests, recordo molt especialment una publicació que es deia “Pumby” de la que en guardo uns quants exemplars. Avui fullejant-los he trobat aquest especial de Nadal i reis del 1966 i m’ha semblat adient publicar-lo coincidint amb aquestes dates.\nEl dibuixant del personatge era un tal José Sanchis d’origen valencià, nascut el 1932 i crec que encara és viu. La revista Pumby va aparèixer per primera vegada l’any 1955 i va durar fins el 1984.\nEl preu de la revista en aquells anys era de 8 ptes, tot i que els especials costaven una mica més. La majoria de còmics els comprava a Cal Grau, una llibreria única tancada l’any 2007 , just quan tenia que celebrar el 75 aniversari de la seva inauguració l’any 1932. Anunci publicat el desembre de 1932 (per cert, fixeu-vos amb el nom de carrer a l’època de la república …)\nI a vosaltres, quins tebeos us agradaven més?\n« El penó de la molt il•lustre ciutat de Terrassa La “torna” de “cal forner” »\nData : 10 gener 2008\nEtiquetes: llibreia grau, pumby, terrassa\nxavier caballe (13:03:44) :\nNo tindràs fotos de l’interior de la Llibreria Grau? Especialment m’agradaria alguna foto de quan la portava el pare… aquella època en que la muntanya de llibres acumulats arribava a reduir l’espai lliure a un petit cercle al voltant la porta i el passadís que anava a l’interior.\nResposta.- Mirarè a veure si en trobo alguna.\nNúria Masdéu (12:40:21) :\nÉs cert, que hi van trobar una moto, sota els llibres?\nJo llegia el Tintín, l’Astèrix…\nResposta: Puc assegurar-te que és ben cert i, fins i tot, durant un temps va estar expossada a l’aparador (crec que era una “Guzzi” del fill).\nMargarita (16:40:21) :\nHace mucho tiempo que estoy fuera, pero nací y pasé toda mi niñez. Cal Grau era en la Carretera de Castellar, frente a la Santa Creu?\nResposta: El “Cal Grau” del que estem parlant estava al carrer de Sant Pere (correcció: C/ de Gavatxons).\nxavier caballe (13:46:08) :\nNo… estava al carrer dels Gavatxons.\nResposta: Tens tota la raó, disculpa l’errada.\nJosep Badrenas (21:13:31) :\nEl pare Grau, se sabia de memòria tots els llibres que tenia a la venda; els baixos eran coberts de munts de llibres de tota mena i a l’altell s’hi pujaba per una escaleta del fons de la botiga tambe plena de llibres per tots els graons. Tenia llibre vell i nou: Li demanaves un titol o un autor i de memoria et deia si ho tenia i anava directament a buscarlo entre les muntanyes que hi havia,. Igualment amb les revistes de tota mena. En quant als “còmics” a mi els que mes m’agradaven eran els de “Roberto Alcàzar y Pedrin”, el “Guerrero del antifaz” i mes infantils el Pulgarcito, el TBO i agun altre dels que ara no recordo el nom.- D’humor ja mes adult, el que es deia P.Z. (pezeta) i que valia una pesseta. Lo de la moto es ben cert; jo recordo haverla vist al pasadis principal de la botiga.\nxcaballe (11:34:13) :\nFinalment vaig trobar les fotos de la Llibreria Grau: La Llibreria Grau de Terrassa.\namadeu (21:36:05) :\nla conoci en el 2003, fecha que vine a vivir a terrassa, y fui un asiduo.\nnos van quitando lo bueno, y desnudando poco a poco los sitios que podian\nser un buen referente añejo de nuestros recuerdos……………..\npepet (18:52:50) :\nPumby era molt infantil i per nens fins a 10 anys, després ens pasabem a la Bruguera amb la seva violencia y més tard a la Vertice amb tots els freaks de Marvel.Pumby va patir la competencia de Bruguera y Vertice y Buru Lan, Pumby podia haber estat tant famos com els personatges de Disney, el dibuixant tenia creativitat de sobres.


Com a casa, res!: PASTÍS DE FORMATGE "LA VIÑA"\nMireu que n'hi arriba a haver de receptes de pastissos de formatge!!! al blog n'hi ha uns quants... aquest és el famós de "La Viña", que també hi és, però aquesta recepta la trobo millor... A casa ens agraden molt, tots els trobem bons però sempre n'hi ha algún de preferit i podria ser aquest ben bé!\n500 gr de formatge cremós ( tipus Philadelfia)\n250 ml de nata per a muntar\n1/2 cullerada sopera de farina\nPreescalfem el forn a 210º\nPosem el formatge en el bol del robot que tingueu, jo amb KitchenAid. Un cop tenim el formatge ben cremós hi anem afegint els ous, un a un i brregem bé,m seguidament afegim el sucre, batem per a que s'integri bé, a continuació afegim la farina i batem bé, només ens falta afegir la nata, barrejar fins a tenir una crema homogènia i fina, queda bastant líquida, no us espanteu!\nFolrem un motlle rodó de 18 cm, si és més gran no quedarà tant alt, amb paper sulforat, que sobresurti del motlle, si cal posseu-ne dos... no talleu el sobrant. Per a que s'adapti millor humitegeu el paper, arrugueu-lo i folreu el motlle, ja veureu que bé s'adapa"\nHi aboquem la barreja i enfornem a 210º durant uns 45 minutrs, si veieu que està massa torrat de sobra posseu un paper sulforat per sobre.\nUn cop cuit, el deixem al forn amb la porta entreoberta per a que es vagi refredant.\nEl traiem del forn i deixem refredar dins el motlle ben bé 4-5 hores, veureu que quan surt del forn encara tremola en moure'l, és normal, no vol dir que estigui cru..., no el desemmotllem fins que estigui ben fred, NO EL POSEU A LA NEVERA...\nAmb compte traurem el paper sulforat i l'emplatem.\nAquest i tots els pastissos de formatge són més bons a temperatura ambient!\nEtiquetas: KitchenAid, PASTISSOS, POSTRES\nTARTALETA DE MASSA SABLÉ AMB MELMELADA DE FRUITS V...\nBRAÇ DE GITANO DE CREMA I MELMELADA DE GERDS


L'AACIC participa en la 25a Festa dels Xiquets de Tortosa - AACIC\n3 setembre, 2019 Actualitat. Actualitat i experiències.\nL’AACIC participa en la 25a Festa dels Xiquets de Tortosa\nLa Festa estava organitzada per l’Hospital Verge de la Cinta i comptava amb la col·laboració de la Comissió de Festes de l’Ajuntament de Tortosa i el suport de moltes entitats i persones.\nEl divendres 30 d’agost, dins del marc de les Festes de la Cinta de Tortosa, l’AACIC va participar en la 25a edició de la Festa dels Xiquets amb el taller Fes un dibuix per un infant que està a l’hospital, que va tenir un gran èxit de participació.\nAquest any el lema de la Festa era “Apropa’t i porta el teu peluix” i convidaven a tots els nens i nenes a portar el seu peluix perquè fessin de “pacients” en algunes de les activitats o tallers. D’aquesta manera amb l’osset o la nina es recreaven situacions de visites, proves, vacunes o cures que els més petits poden trobar-se en la vida real amb la intenció que s’hi familiaritzin i hi perdin la por.\nInici: 30 agost, 2019


El Reial Madrid rep un Vila-real en crisi\nMARCEL SANROMÀ Barcelona. 26/10/2011 00:00\n260x366 Marcelo i Cristiano Ronaldo durant l'entrenamet. / JUANJO MARTÍN / EFE Marcelo i Cristiano Ronaldo durant l'entrenamet. / JUANJO MARTÍN / EFE\nEl Reial Madrid rep aquesta nit el Vila-real al Santiago Bernabéu amb la convicció de sumar tres punts més, ja que els blancs compten sis triomfs seguits, quatre a la Lliga i dos a la Champions. Els de la Plana, en canvi, arriben a la capital sumits en una de les seves pitjors situacions classificatòries en anys (16è) després de vuit jornades, només superada per la 2009/10, en què eren 18ens i després van remuntar fins a la sisena posició.\nA més, el Vila-real no ha guanyat mai al Bernabéu des que va pujar a Primera Divisió, i només ha aconseguit arrencar-ne tres empats: 1-1 la temporada 2002/03, 3-3 la 2005/06 i 0-0 la 2006/07. A més, en les dues últimes visites el submarí groc s'ha endut dues golejades, per 6-2 i 4-2.\nI, tot plegat, multiplicat per la dolorosa derrota per 0-3 de fa 72 hores al Madrigal contra el Llevant, que, això sí, és l'equip revelació i líder de la Lliga. El tècnic del Vila-real, Juan Carlos Garrido, tindrà, per tant, la difícil tasca d'intentar d'ajudar el seu equip a aixecar el vol en un dels camps més difícils de la Lliga i en un moment d'excepcional forma física de l'equip rival. I és que el Reial Madrid ja ha anotat 28 gols en vuit partits de Lliga, dos més que el Barça, a raó de 3,5 gols per partit.\nBona part de la culpa d'aquest balanç golejador la tenen Gonzalo Higuaín i Cristiano Ronaldo, que ja sumen treshat-tricksen aquest inici de temporada a la Lliga: dos de l'argentí i un del portuguès. A l'alternativa també hi ha Karim Benzema, que fins ara ha alternat la posició de9amb Higuaín. Si Mourinho manté la tònica de rotació dels últims partits, avui hauria de ser el francès qui salti sobre la gespa d'inici, i més tenint en compte l'exigència física de jugar partits entre setmana, i 72 hores després de l'últim xoc.\nDe totes maneres, l'alineació sí que mantindrà alguns condicionants, ja que Carvalho, Lass Diarra, Granero i Albiol continuen lesionats. I tot i que Sahin ja s'entrena amb el grup, el portuguès considera que encara no ha agafat el to físic i ha quedat fora de la llista, a la qual torna a entrar Coentrao, després de descansar per prudència contra el Màlaga.\nKaranka agafa la paraula\nAhir la roda de premsa prèvia al partit no la va fer José Mourinho, sinó el seu número dos, Aitor Karanka, que va voler mantenir les aigües tranquil·les i va evitar aixecar polseguera amb cap dels temes candents. D'entrada, va assegurar que disposar d'Higuaín i Benzema per a una sola posició de davanter centre és "una meravella", i va lloar el Llevant, assegurant que ara per ara és "l'equip més fort" a la competició. Fins i tot va evitar pronunciar-se en el recentment encetat debat de la Pilota d'Or, i va afirmar que, si fos per ell, donaria el trofeu als 24 jugadors de la plantilla blanca.\nPel que fa als efectius futbolístics del Vila-real, Nilmar continua lesionat, però Garrido podria tornar a jugar amb dues puntes, ja que recupera Marco Rubén. A més, Marcos Senna podria tornar a l'onze inicial, d'on caurà Carlos Marchena, que en va quedar fora a última hora per culpa d'uns problemes d'esquena.


3 signes per què veieu el 848: el significat del 848 - Numerologia | Maig 2022\n3 signes per què veieu el 848: el significat del 848\nNo hi ha cap raó perquè us espanteu només perquè un número recurrent us atreu a tot arreu. Mantingueu a ratlla els atacs de pànic perquè els números que veieu són simplement números d’àngel.\nNombres d’àngels veniu directament del regne diví i els lliuren els vostres àngels guardians. Apareixen en un moment de la vostra vida en què travesseu dificultats que desafien la força de la vostra fe.\nEls números d’àngels contenen missatges que us animen a lluitar contra la bona lluita i a mantenir el vostre estat d’ànim elevat fins i tot en circumstàncies imposants i exigents. El més freqüent és que els números d’àngel revelin un mapa guia que podeu utilitzar per arreglar les coses.\nEn aquest cas, posarem el focus en l’àngel número 848. Extreurem el significat ocult d’aquest número d’àngel específic i veurem com el seu aspecte pot influir en la vostra vida.\nQuè significa l'àngel número 848?\nQuè significa l'àngel número 848 en l'amor?\nQuè significa espiritualment l'àngel número 848?\nQuè cal fer quan es veu l'àngel número 848?\nEl número 848 de l’àngel és un número afortunat?\nL’àngel número 848 està format per dos números d’àngel, el 8 i el 4, i, per tant, consisteix en l’essència vibracional, els atributs i les energies tant del 8 com del 4. Com que el número 8 apareix dues vegades al número 848, influeix en gran mesura el significat del número 848 com un tot.\nPer obtenir el significat de l’àngel número 848, primer hem d’examinar el número 4 i el número 8.\nNúmero 8 representa la manifestació dels somnis en realitat, abundància, poder i autoritat, força, confiança en si mateix, saviesa interior i decisió. Mentrestant, número 4 està intrínsecament lligat a força de voluntat indomable, paciència, esforç, habilitat, servei als altres, practicitat, responsabilitat i resultats favorables.\nEl número 2 també influeix en el significat de l'àngel número 848, ja que el 848 es redueix a 2. El número 2 representa l'equilibri, la dualitat i l'harmonia.\n420 significat espiritual\nA mesura que prenem en consideració la composició numerològica del número 848, comencem a tenir un esquema més clar del significat d’àngel número 848.\nEl número 848 d'àngel és un missatge del regne diví que us avisa dels canvis que estan a punt de produir-se aviat.\nAssistireu a un període crucial de la vostra vida, que en traurà la conclusió natural. Afortunadament, el final d’aquesta fase específica permetrà que hi hagi més canvis a la vostra vida i us donaran més oportunitats i possibilitats de millorar la vostra manera de viure.\nVeure l'àngel número 848 també és una garantia dels àngels guardians de la vostra propera fortuna i recompenses. L’esforç, el treball, el temps i l’energia que heu invertit en els vostres esforços aviat us donaran dividends.\nNomés recordeu mantenir la vostra fe sota control i agrair als vostres àngels guardians les seves benediccions.\nLes persones en relacions compromeses poden esperar que la seva vida amorosa prosperi amb l’aparició de l’àngel número 848.\nQuan es tracta de l'amor, l'àngel número 848 ressona amb l'equilibri, la pau, l'harmonia i l'estabilitat. Per tant, si recentment heu viscut un període tumultuós amb la vostra meitat romàntica i veieu el número 848 d’àngel, l’amor aviat prosperarà i podeu esperar el final d’una tempesta.\nLa vostra relació experimentarà una transformació positiva cortesia de la vostra persona estimada que corregeix els seus camins. Aquest canvi de benvinguda aportarà més color a la vostra vida i us garantirà que la vostra relació val la pena lluitar.\nAixò combinació de 8 i 4 és un senyal que ara és un bon període per fer el següent pas en la vostra relació.\nJa no hauràs de conviure amb la incertesa de la teva relació. Podeu tornar a experimentar l’autèntic amor, com ja ho feieu en el passat.\nNo us enganxeu ni us estresseu per experiències passades i perjudicials; en canvi, obriu de nou el cor a la vostra parella i viureu un període màgic. A més, no us mostreu avarament quan mostreu el vostre amor als vostres éssers estimats i als vostres afins.\nQuan apareix l’àngel número 848 a la vostra vida, és un senyal que els vostres àngels guardians volen vincular-vos espiritualment. Els àngels volen que mantingueu un gran esperit i que no deixeu vacil·lar la vostra fe davant les adversitats.\nPreneu-vos el coratge per superar els obstacles de la vostra vida i sortireu dels obstacles per obtenir un individu millor, més fort i complet. Utilitzeu la força que us atorga l’amor i el suport dels àngels per resistir els obstacles desafiadors i desafiadors del vostre camí.\nA més, recordeu que cap de les vostres feines no es perdrà; ningú no us ho podrà treure. El regne diví no és aliè als vostres sacrificis, persistència i esforços; només és qüestió de temps abans de la Mestres Ascendits et beneirà amb riqueses més enllà dels teus somnis més salvatges.\nTanmateix, sabeu que els vostres àngels guardians deixaran de donar-vos suport si descuideu la gent que us envolta.\nEls àngels volen que sàpigueu que són conscients de la importància de mantenir una vida equilibrada. No sacrifiqueu les vostres relacions personals per la vostra carrera professional ni viceversa.\nEls àngels voldrien que tinguessis present que el secret per a una vida feliç rau en no prioritzar l’un sobre l’altre.\nSi veieu aquest número a qualsevol lloc a llocs aleatoris, per exemple, en una adreça de correu electrònic o en un número de telèfon, presteu atenció perquè les forces divines volen que sàpigueu alguna cosa.\nMitjançant l'àngel número 848, els vostres àngels guardians voldrien que aprenguessin dels errors anteriors. Utilitzeu les lliçons que heu après de diferents experiències vitals per guiar-vos pel bon camí.\nEsteu a punt d’entrar en una nova fase de la vostra vida i aquestes lliçons seran fonamentals per garantir el vostre èxit.\nAgafeu el número 848 com a senyal perquè proveu fins que tingueu èxit. És cert que el vostre objectiu pot semblar fora de l’abast, però si el mantingueu i feu petits passos cap a ell, finalment l’arribareu.\nPer posseir la fortalesa mental per aconseguir gestes insalvables, demaneu ajuda als éssers celestes.\nContràriament a la creença popular, no hi ha números desafortunats. De fet, cada número d’àngel s’ha de col·locar sobre un pedestal perquè són signes o missatges miraculosos enviats des del regne diví.\nL’àngel número 848 és un missatge dels àngels que us insta a creure en vosaltres mateixos. Teniu la força per superar qualsevol desafiament i aprofitar al màxim la vostra vida.\nNo resistiu les diferents fases de la vida que trobeu. Abraça-les i aprendràs valuoses lliçons que et beneficiaran enormement.\nSe us obriran oportunitats i, finalment, tindreu la capacitat financera per adquirir totes les comoditats que els diners poden comprar.\nSi encara no heu provat l’èxit, persevereu a més i manteniu viva la fe. Els vostres esforços es registren i es reconeixen i, per tant, només és qüestió de temps que tingueu una gran recompensa.\nangle número 911\nL’àngel número 848 aporta un missatge positiu i, per tant, s’ha de considerar un número afortunat.\nEls àngels us envien l’àngel número 848 com a recordatori per mantenir forta la vostra fe. Els problemes actuals no us afectaran ni us negaran el que us deuen.\nEn lloc de perseguir l’èxit, centreu-vos a construir una connexió forta amb l’àmbit espiritual. Al seu moment, les guies espirituals, el regne diví i els àngels procuraran que experimenteu miracles a la vostra vida.\nAl mateix temps, no oblideu els vostres éssers estimats quan arribeu al cim i ajudeu-los tal com us van ajudar durant el vostre temps de necessitat. L’Univers us continuarà ajudant sempre que busqueu gent que us envolta.\n15 significat espiritual\nquè vol dir 77\nnumerologia dels nombres dels àngels\nquè vol dir 737\nnombres d’àngel 27


Supervivents, visitants i representants polítics d’arreu del món s'apleguen al parc Memorial de la Pau per commemorar l’aniversari i fer una crida a la pau mundial\nJORDI RIBÀS USTRELL Tòquio 06/08/2015 07:38\n651x366 Coloms sobrevolen el memorial per les víctimes de la bomba atòmica d'Hiroshima / AFP Coloms sobrevolen el memorial per les víctimes de la bomba atòmica d'Hiroshima / AFP\n651x366 Milers de persones preguen per les víctimes de la bomba atòmica d'Hiroshima, 70 anys després / EFE Milers de persones preguen per les víctimes de la bomba atòmica d'Hiroshima, 70 anys després / EFE\nA un quart de nou del matí, Hiroshima s’ha congelat durant un llarg minut de silenci mentre homenatjava les víctimes de la bomba atòmica, a l’hora exacta en què l’artefacte va desolar la ciutat, ara fa 70 anys. Supervivents, visitants i representants polítics d’arreu del món s’han aplegat al p arc Memorial de la Pau per commemorar l’aniversari i fer una crida a la pau mundial.\nCom cada any, el nombre de morts arran d’aquell fatídic 6 d’agost de 1945 ha tornat a augmentar. Una llista amb més de 5.300 noms s’ha introduït al cenotafi que els homenatja i s'ha elevat la xifra fins a gairebé 300.000 víctimes. Els organitzadors han renovat l’aigua que rega el monument, que simbolitza l'alleujament de la desesperació amb què molts d’ells suplicaven beure aigua mentre morien.\nTan bon punt s’han fet sonar les campanes, tots els assistents han abaixat el cap respectuosament i han guardat un rigorós silenci. Fins i tot els conductors que en aquell moment creuaven el pont que travessa el riu del parc s’han aturat i han baixat dels cotxes per contemplar la cerimònia.\nUn cop recordades les víctimes, l’alcalde de la ciutat, Kazumi Matsui, ha sigut el primer a trencar el silenci. Matsui ha sentenciat que "cal abolir el mal absolut que suposen les bombes atòmiques", i ha alertat, també, dels perills que comporta la proliferació de caps nuclears. Des del risc que va suposar la crisi dels míssils de Cuba el 1962 fins a l'amenaça que presentaria l’aparició del "terrorisme nuclear".\nMatsui s'ha dirigit als representants d’un centenar de països que es trobaven entre els assistents –rècord històric de la cerimònia– per exigir-los més concreció a l’hora de pactar el desarmament nuclear global. S’ha dirigit, concretament, a Barack Obama, absent a la cerimònia, i l’ha convidat a visitar Hiroshima: "Sisplau, vingui i vegi la realitat de les bombes atòmiques; així segur que voldrà abolir-les".\nPer últim, ha fet una crida a tots els supervivents, els 'hibakusha', a renovar les seves conviccions i a seguir lluitant per "un món amb una pau de debò, sense sistemes de seguretat basats en el militarisme".\nL’altre nom propi de la diada ha estat el del primer ministre japonès, Shinzo Abe. El 'premier' ha remarcat que el Japó ha de jugar un "paper clau" per "aturar la proliferació d’armes nuclears", per ser el país que més les ha patit. Abe ha posat sobre la taula dues dates per proposar un acord internacional: aquesta tardor, en què presentarà una resolució a les Nacions Unides; i l’any que ve, en la reunió del G-7 a Shima, al centre del país nipó.\nEl primer ministre també ha volgut defensar les polítiques que causen rebuig entre els supervivents d’Hiroshima. Per una banda, ha promès combatre la lentitud burocràtica amb què s’atorguen ajudes als que desenvolupen malalties arran de la radiació de la bomba nuclear. I, per l’altra, Abe s’ha afanyat a defensar la naturalesa pacífica de la Constitució japonesa –quan, irònicament, no fa ni un mes que va aprovar una llei que permet a l’exèrcit del Japó participar activament fora del territori nacional.\nDesprés del simbolisme palpable de fer volar mil coloms, el parlament per al compromís pacífic ha anat a càrrec d’un nen i una nena de 6è de primària. Junts han "acceptat la vida, l’amor i la pau" que la generació dels seus avis s’ha esforçat a mantenir vives.\nEls infants, alhora que són un exemple que la bomba atòmica no va poder arrasar completament ni la ciutat ni la moral pacífica, són uns dels protagonistes principals del Memorial de la Pau. És per això que se’ls tracta amb especial cura, conscients que la temàtica pot resultar traumàtica; però, alhora, amb respecte, ja que són els únics que poden aconseguir la pau del futur.\nUn dels projectes infantils d’enguany l’han realitzat els alumnes d’escoles locals, que han decorat la riba del riu amb 14 murals sobre la bomba atòmica i el pacifisme. Inspirats pel relat de la supervivent Junko Kayashige, que tenia 6 anys en el moment de l’explosió, una classe de secundària va optar per afegir colors vius al 'Guernica' de Picasso, juntament a les paraules "món", "nens" i "pau".\nL’acte principal del matí ha conclòs amb una orquestra que ha interpretat la 'Cançó de la Pau d’Hiroshima'. Al llarg del dia, més enllà de les protestes antinuclears –sempre pacífiques– que s’organitzen cada any, l’esdeveniment més esperat és el festival dels fanalets. Quan es fa de nit, deu mil fanals són dipositats al riu, que se’ls endú flotant. Una imatge poderosa i melancòlica. Un intent més per mirar de mantenir viva la memòria d’Hiroshima.


Benvinguts/-des a Card.cat | card.cat\nBenvinguts/-des a Card.cat\nPublicat el 9 de setembre de 2011 per Pau Quina Jaume\nAvui, dia 9 de setembre de l’any 2011, estrenam amb orgull aquesta nova pàgina de Card.cat amb la il·lusió que es converteixi en el punt de referència del municipi. Volem aconseguir que la gent de Sant Llorenç, Son Carrió i sa Costa (sa Coma, Cala Millor i s’Illot) se sentin identificats en aquest projecte i que cada dia (des de casa seva, el seu lloc de treball, i fins i tot des de la península o l’estranger) tenguin ganes de visitar-nos. Però no només això, sinó que a part d’articles d’àmbit més local, també pretenem atreure gent de per totes parts amb una gran quantitat d’articles culturals, d’opinió i altres.\nEl millor de tot és que realment aquesta pàgina l’escrivim tots, ja que no disposam de cap línia editorial tancada: tothom pot publicar el que vulgui, des d’articles de qualsevol tema, fins a fotografies, àudios o vídeos. L’única condició és que sigui escrit en llengua catalana (disposam d’uns editors que s’encarreguen de corregir el text si fa falta) i que no s’atempti contra la moralitat i el bon gust (insults, racisme, atacs personals…). Així que ja ho saps, si vols publicar res, envia’ns-ho a editors@card.cat.\nTambé us podeu entretenir a comentar les entrades que anirem posant a la pàgina i iniciar qualsevol debat que pugui ser enriquidor. Finalment, a part de la pàgina web, també ens podeu seguir pel Facebook i el Twitter.\nI res més, però no em vull acomiadar sense donar les gràcies als que han fet possible que aquest petit projecte comenci a caminar: tots els autors que ja s’han compromès a escriure (els particulars i els que representen associacions); els editors (Tomàs Martínez, Guillem Pont, Serafí Lliteres i Josep Cortès); l’autora de la capçalera (Catalina Forteza); i, com no, el nostre enginyer informàtic (Joan Tomàs Matamalas).\nAquest article s'ha catalogat com a Altres, Local i s'ha etiquetat amb card.cat, presentació per Pau Quina Jaume. Afegeix a les adreces d'interès l'enllaç.\n9 comentaris a “Benvinguts/-des a Card.cat”\nMaria Moreno el 9 de setembre de 2011 a les 17:31 ha dit:\nDes de Sa Coma ja vos podeu apuntar una seguidora. Esper que la revista arribi a tothom i que cada dia s’animi més gent a participar en aquest projecte que uneix a tot el municipi. Enhorabona a tots els que heu fet tant d’esforç i feina de bon gust. PER MOLTS D’ANYS!!!\nfelip forteza el 9 de setembre de 2011 a les 22:06 ha dit:\nque bé, ara ses meves petjades virtuals restaran a la memòria\nMaria Mesquida el 10 de setembre de 2011 a les 8:35 ha dit:\nEnhorabona a tots el que heu fet possible aquesta revista digital.\nJOAN SANTANDREU SIMONET el 10 de setembre de 2011 a les 13:54 ha dit:\nAntònia Santandreu el 11 de setembre de 2011 a les 12:31 ha dit:\nEnhorabona per a la iniciativa, genial com totes les que, al llarg dels anys, heu anat fent, i feliç de participar-hi.\nJoan Umbert Font el 13 de setembre de 2011 a les 12:08 ha dit:\nEl meu padrí es queixa de no poder veure card.cat perquè no té Internet. Jo li he dit que hi aniré amb el portàtil.\nAixò m’ha fet pensar que hi haurà molta gent que passaria molt de gust de seguir la, i per trobar-se en l’altra banda de la bretxa digital no ho poden fer.\nAlgú té idees per arribar a l’esmentat públic?\nPep Gall el 13 de setembre de 2011 a les 12:37 ha dit:\nEnhorabona als emprenedors que han començat aquesta aventura, que ens ha de servir no només com a font d’informació i d’esbarjo, si no també de promoció de la cultura i identitat del nostre poble dins la xarxa d’internet.\nEncarna Palazon el 14 de setembre de 2011 a les 16:26 ha dit:\nEnhorabona a tots i que tingueu una llarga vida digital\nGaspar Femenias Sureda el 9 de setembre de 2015 a les 11:45 ha dit:\nEnhorabona a tots els que feis el posible perque aqueste reviste arribi a tots, encare que no visquem a Sant Llorenç pero em nascut en aquest poble y seguim venint totes les semanes.


Cal Soparet: Pollastre en escabetx\nAnònim 13 de setembre de 2011 a les 14:57\nFa temps que vaig provar un pollastre escabetxat i era boníssim, l'hauré de fer aviat perquè em va encantar! El vostre fa una pinta fantàstica!\nMoltes gràcies per participar macos!!\nMarina 16 de setembre de 2011 a les 14:01\nNo l'he provat mai, però amb la cara que fa, ha d'estar de mort!\nGràcies per participar, és un plaer!\nA la cuina, amb un parell d'ous. 17 de setembre de 2011 a les 0:42\nHa d'estar boníssim aquest pollastre. Aquestes receptes no s'han de perdre mai. Gràcies per compartir-ho.\nLa Cuina Violeta 18 de setembre de 2011 a les 22:34\nSegur que devieu sucar-hi molt de pa...


És qüestió de confiança i ganes\nManolo Cadenas està convençut que les ganes d'obtenir bons resultats i la confiança són el que està ajudant el seu equip a ser més contundent a la pista. L'important ara és seguir en aquesta línia.\nEl Barça va aconseguir superar el Celje . Ni el gran ambient creat per l'afició eslovena va minvar el potencial dels blaugranes. “L'equip va estar molt contundent en tot moment. La defensa va començar bé i va marcar la dinàmica de la resta del partit”, explica Cadenas sobre el partit davant els eslovens.\nUna porteria molt gran\nSens dubte, Kasper Hvidt va ser un dels protagonistes del partit davant el Celje. El tècnic blaugrana se sent afortunat de tenir tres grans porters sota els tres pals. “Venio ho va fer molt bé l'altre dia davant el Granollers. Kasper va ser determinant en el primer temps contra els eslovens i va ajudar enormement a la victòria final”, comenta Cadenas.\nKasper també està content amb el seu treball. El porter blaugrana assegura: “La defensa i la porteria són sempre clau per a un equip, ja que depenent de com ho facis de bé l'atac serà més o menys encertat”.\nEn espera del Gudme\nEl Barça haurà d'esperar a dissabte que ve per saber si està definitivament classificat per a les semifinals. Els barcelonistes s'enfrontaran al Gudme al Palau. No serà gens fàcil, ja que els danesos també s'hi juguen la plaça. “Serà difícil. Haurem d'estar molt atents al seu contraatac córrer molt per evitar els seus gols. Malgrat les complicacions, crec que tenim equip suficient per batre'ls”, afirma Kasper.\nBona segona fase de la temporada\nL'equip de Manolo Cadenas està obtenint molt bons resultats en aquesta segona fase de la temporada. Fins ara ha superat pistes com la del Valladolid, la del Pick Szegued i la del Celje. El tècnic blaugrana explica que això es deu a la conjugació de moltes cirrcumstàncies. En primer lloc, l'equip està ja totalment complementat després de les noves incorporacions. D'altra banda, Xepkin ha donat solidesa a la defensa i Nenadic, frescor i intensitat a l'atac. Tot això, unit a la base que ja tenia l'equip, ha obtingut un bon resultat.\nLa victòria després d'onze anys\nManolo Cadenas ha estat el segon entrenador del Barça a aconseguir la victòria a la pista del Celje. El primer va ser Valero Rivera, la temporada 96/97. Llavors els blaugranes van guanyar per 24 a 29 a les semifinals de la Lliga de Campions. El FC Barcelona va passar a la final i va guanyar la Copa d'Europa contra el Badel 1862 Zagreb.


La Generalitat té previst iniciar aquest estiu les obres de millora de vivendes públiques a Riba-roja de Túria - Noticias CAMP DE TURIA\nLa Conselleria d’Habitatge i Arquitectura Bioclimàtica ha anunciat a l’Ajuntament de Riba-roja de Túria que té previst iniciar aquest estiu les obres de millora d’elements comuns del grup de vivenda pública que gestiona en aquest municipi.\nAixí li ho ha traslladat el director general de l’Entitat Valenciana d´Habitatge i Sòl (EVha), Alberto Aznar, i la subdirectora de Gestió de l’entitat, Pura Peris, a la regidora de Polítiques Inclusives de Riba-roja, Lola Verdeguer, en la reunió mantinguda fa uns dies\nEl director general d’EVha ha explicat que, dins del Pla Estratègic de l’Habitatge per a la Comunitat 2019-2022, la Conselleria té previst diverses actuacions que milloren substancialment la qualitat de vida dels residents d’habitatge públic.\nConcretament, en el grup de 104 habitatges que la Generalitat gestiona a Riba-roja de Túria està previst un PIINS, la licitació de les obres del qual està prevista en breu i comptarà amb una inversió aproximada de 545.000 euros. Tot això amb l’objectiu que les obres es puguen començar el pròxim estiu.\nLola Verdeguer ha mostrat la seua satisfacció per aquesta decisió i ha matisat, “es tracta d’unes obres necessàries que portàvem temps esperant. Aquesta intervenció donarà resposta a les necessitats d’aquesta barriada en la qual existeix una deterioració general de tots els habitatges i millorarà l’habitabilitat de qui viu allí “.


rodeja - De paraules per Context\nHom suposa que ha d'ocupar la seva imaginació en qui sap què: seure tranquilament a la màquina una hora i una altra hora sense res a fer ni res a pensar fóra cosa per a fastiguejar qualsevol home de temperament actiu; i és per això que el veiem aixecar-se sobre els pedals, en arribar al bell cim d'un turó, per enraonar al sol o declamar versos al paisatge que el rodeja.\nLa mainada de la vila els rodeja, els examina, esparverada, mentre algunes dones entaulen col·loquis i garlen, enriallades, amb la soldadesca ardida, que tan poc s'assembla als fills del poble. Aquests se'n són allunyats, portant a la cara l'expressió d'aturdiment que els és pròpia.\nGent que va, gent que ve, gent que va i ve, ningú porta en son aspecte les senyals d'agitació forçosa que regna en la ciutat. El corredor va tan a poc a poc con l'hisendat; l'estudiant no es recorda dels llibres; el malalt se sent aliviat per lo sa de l'aire i el panorama que el rodeja. ¡Que diguin el que vulguin, no hi ha com el passeig de Gràcia! A l'hivern se va de tarda al passeig de Gràcia.


Illa descarta demorar la segona dosi de la vacunació com estudien altres països per poder abastar més gent La República\nACN Madrid.-Salvador Illa ha descartat demorar la segona dosi de la vacuna de la covid-19, tal com estudien altres països europeus per poder disposar de més mostres i abastar així […]\nACN Madrid.-Salvador Illa ha descartat demorar la segona dosi de la vacuna de la covid-19, tal com estudien altres països europeus per poder disposar de més mostres i abastar així més població. El ministre de Sanitat ho ha dit en la roda de premsa posterior al Consell Interterritorial de Salut, on ha afirmat que el govern espanyol “seguirà els consells” dels experts, que opten per adaptar-se al que indiquen els fabricants. Pfizer marca un mínim de 21 dies abans d’administrar la segona dosi, i Moderna un mínim de 28. D’altra banda, Illa ha tornat a descartar un confinament total com el que hi va haver durant la primera onada de la pandèmia, i ha subratllat que les Comunitats Autònomes ja estan prenent mesures “més dures” per frenar la corba.\nIlla ha comparegut al costat de la ministra de Política Territorial, Carolina Darias, que no ha amagat que el creixement dels casos d’infectats és “important i preocupant”. La ministra ha alertat que el moment és “delicat” i que venen “setmanes difícils”. També ha constatat que les mesures que prenen les Comunitats Autònomes per frenar la pandèmia són “restrictives” però “imprescindibles”, i ha considerat “fonamental” que la ciutadania les compleixi.De la seva banda, Illa ha celebrat que el pla de vacunació comença a agafar “velocitat de creuer”, com ho demostra, al seu parer, que en les darreres 24 hores s’han administrat 93.000 dosis de l’antídot de la covid-19. L’executiu estatal preveu acabar a finals de setmana la primera fase del pla, que estableix la vacunació d’usuaris de residències geriàtriques, per començar la setmana que ve a administrar la segona dosi. El ministre també ha agraït que hi ha un rebuig “molt baix” a la vacunació entre la població diana.En tot cas tampoc ha amagat que al Consell Interterritorial s’ha mostrat “molta preocupació” per l’evolució de la pandèmia i ha afirmat que n’és una mostra el fet que diferents Comunitats Autònomes han anunciat aquest mateix dimecres enduriments de les mesures restrictives. Extremadura, Múrcia o Andalusia en són exemples. “Prendrem mesures quirúrgiques però àgils”, ha subratllat Illa, que també ha posat de manifest que pràcticament totes les Comunitats Autònomes han començat també a vacunar el grup diana dels professionals sanitaris en primera línia.Les eleccions catalanesD’altra banda, Illa ha confessat que el seu tarannà és bolcar-se “al 101%” en allò que fa, que ara mateix és “vèncer el virus”. Per això no ha volgut entrar en el debat sobre si s’han d’ajornar o no les eleccions catalanes, a les quals ell concorrerà com a cap de llista del PSC. “Quan arribi el dia de les eleccions, que arribarà, em bolcaré al 101% en aquella qüestió. Però si s’ha d’ajornar la data o no és una decisió que correspon prendre al Govern i als partits catalans”, ha assegurat.


Que Som – Arca de Noe\nL’Arca de Noè és una entitat barcelonina que convoca els seus membres-animals periòdicament als pinsos que es celebren en diferents estables-restaurants de la ciutat de Barcelona. Aquests pinsos reuneixen al voltant de la taula tots els animals i convidats, barrejant artistes, empresaris, políticsâ€¦ amb un objectiu: compartir estovalles i passar-s’ho d’allò més bé. L’Arca de Noè convoca anualment els premis Gacel.la i Pantera.\nEl que millor ens defineix als membres de l’Arca, i que ens uneix com a bon ramat, és la nostra condició d’animals. Animals que ens trobem en el nostre estable per menjar, divertir-nos, criticar, cantar, bramar…Però sobretot per gaudir de la millor companyia. I és així des del naixement de l’entitat, doncs, els animals membres de l’Arca, ho són tant dins com fora del nostre estable, i si bé als nostres pinsos ens agrada fer-nos la punyeta i riure’ns de tot i de tots, el ramat de l’Arca es mou en estol, com un sòl animal, a l’hora d’ajudar a qualsevol dels seus animals que ho necessiti.\nUns són animals mediàtics. Altres són animals polítics. Altres, animals de reconegut prestigi professional. També, ho podeu comprovar en el llibre de socis, molts animals del nostre ramat que vansón, o van ser, admirats pel reconeixement popular assolit per les seves animalades científiques, culturals, esportives, econòmiques o socials. Això sí; tots animals de cap a potes, sense cap mena de dubte.\nEn els actes importants de Barcelona sempre trobareu algun membre de l’Arca representant al nostre ramat. Fent honor al nostre passat, en els actes relacionats amb les activitats pròpies de l’Arca ens distingireu pels barrets de copa i la banda vermella amb el nostre nom d’animal. Plens d’orgull de pertànyer a una entitat que en el temps i en la memòria de Barcelona ha estat sempre reconeguda com una entitat de prestigi. L’any 2015, aquest reconeixement s’ha fet explícit amb l’entrega de la Medalla d’Honor de la Ciutat de Barcelona a L’Arca de Noè.\nEls animals, membres de l’Arca, ens trobem periòdicament als pinsos que es celebren en diferents estables-restaurants de la ciutat de Barcelona. Aquests pinsos reuneixen al voltant de la taula tots els animals i convidats, barrejant artistes, empresaris, políticsâ€¦ amb un únic objectiu: compartir estovalles i passar-s’ho d’allò més bé. Un d’aquest pinsos es dedica anualment al lliurament dels Premis Gasela i Pantera, que es celebren des de l’any 1965 i també el Premi Paparra, des de l’any 2002.\nEn aquesta web trobareu l’agenda d’activitats. Si ens voleu conèixer només cal que seguiu el so de l’esquella, i us poseu en contacte amb nosaltres. L’estable està obert a tots aquells que s’estimen Barcelona i els seus animals.\nUna crònica recuperada de la dècada del 1930, ens explica detalladament la situació i els motius del naixement de l’Arca de Noé:\nEl segle passat, la història de la nostra ciutat va finalitzar amb un simpatiquíssim estol de bon humor. Malgrat les catàstrofes de tota mena que van tenir lloc a Barcelona, durant el segle XIX, el vuit-cents barceloní serà sempre, per a nosaltres, abans que res, l’època del bon humor; i quan parlem d’ell sentim una irresistible tendència a destacar els perfils d’en Pitarra, Aulés, Llanas, Sendil, el bohemi Altadill i el prestidigitador Fructuós Canonge, millor que els Espartero, els Xics de les Barraquetes, els Bernat Xinxola. I és patent la nostra preferència per les gatades, als relats tenebrosos de la Ciutadella.\nSe’m permet una opinió sincera, tot i que pot provocar protestes? A mi em sembla que recordem aquell vuitcentisme ple d’humor enginyós amb la nostàlgia de qui recorda quelcom que ja no té i que cada dia és menys al seu abast. No ens enganyem, l’humor d’avui no té comparació amb el dels nostres avis. L’humor actual des del llibre, el diari o l’escenari, és un humor professionalista que no té res a veure amb aquell de l’època dels bastons. I és que avui, per regla general, tothom sembla haver-se empassat un bastó i l’acudit estàndard no aconseguirà mai la gràcia espontània d’una dita de l’Albert Llanas o unes quintillas de Pitarra.\nTanmateix, si algun cop s’arriba a escriure la història de l’humorisme barceloní, el savi encisador que la relati observarà, amb curiositat, que en ple segle actual hi va haver a la nostra ciutat una rebrotada simpatiquísima d’inconfusible segell vuitcentista al qual em referiré breument en la meva Estampa d’avui.\nLa cosa succeí de la manera més senzilla. Era l’any 1927. Aquell gran artista anomenat Santiago Rusiñol estava reclòs a casa seva perquè no es trobava gaire bé. Els seus amics es tornaven per fer-li companyia. Una tarda l’il.lustre crític i publicista (i barceloní cent per cent) Joaquím Ciervo, estava de torn.\nCiervo que és un home xerraire, amic de l’anècdota, especialment del vuit-cents barceloní, va explicar a don Santiago que son pare li havia explicat que allà per l’any 1870, a la Fonda Falcó, havia assistit a un apta divertidíssim, simbòlic i molt original, atès que tots els assistents tenien cognoms irracionals. Aquell àpat -mongetes amb llomillo- es va anomenar Dinar de les Bèsties i fa fer molt d’aldarull. Comentant aquella història Ciervo proposà a Rusiñol:\nI si ens divertíssim una mica? Que us sembla si organitzem una penya humorística?Bé, mans a l’obra. Mireu: vos i jo tenim cognoms d’animals i moltes són les persones que es troben en el nostre cas. La penya podria anomenar-se Arca de Noè.\nRusiñol es va animar. La idea li agradava, com tot el que fos humorisme i entremaliadura. El seu comentari va ser breu i sucós:\nD’aquesta manera va dir “jo seré l’animal de ploma més petit, però també el més bell.”\nAmb la seva característica activitat, Ciervo va iniciar els treballs. La penya va ser un fet. Al cap d’uns dies, a l’Arca de Noè ja hi havia un llop, un conill, un lobo, un garrí, etc, etc.\nRusiñol va rebutjar la presidència, objectant que era un animal mandrós. Llavors va ser nomenat president honorífic per in eternum, i de la presidència efectiva se’n va fer càrrec en Joaquím Ciervo. La penya va ser, des del començament, reducte d’humor, però també d’art. El seu historial â€“ impossible de concretar en uns fulls- va ser escrit pel seu cronista La gran Miloca (època de l’ocell Miloc) amb marcat estil ciervístic. Proliferen els sopars i les visites al Parc Zoològic i el lliurament de condecoracions amb discursos davant les gàbies. L’Arca de Noè va tenir un himne, un òrgan oficial â€“ La Gatzara- i un penó, el símbol del qual reprodueixo.\nPerquè, cal dir-ho, la Penya era de barrilaires, però de cert to. Prova d’això, és la següent anècdota. El boxejador Primo Carnera va sentir grans desitjos d’entrar a l’Arca. Quan la proposta d’ingrés fou discutida, don Santiago, amb aquella veu pausada i socarrona va emetre el seu vot en contra amb aquestes paraules:\n“No fem el primo: que siguem animals, hi passo. Però bèsties, no!”


juny 2018 - Máster en Drogodependencias\nCloenda de la 16a edició del Màster amb conferència oberta sobre l’ús de psicofàrmacs\n15 juny, 2018 /0 Comments/in Blog /by Màster Drogodependencies\nEl Curs de Post-Grau “Màster” en Drogodependències de la Universitat de Barcelona celebra la cloenda de la 16a promoció el proper divendres 22 de juny amb una conferència oberta del catedràtic de farmacologia Joan Ramon Laporte.\n11:30 h .: Obertura, a càrrec del Sr. Francisco Pérez, director acadèmic de l’IL3-UB i de la Direcció del curs. Dr. Xavier Ferrer.\n12.00 h .: Conferència-col·loqui: Ús de psicofàrmacs a Catalunya: dependència i altres problemes.\nA càrrec del Prof. Dr. Joan-Ramon Laporte, catedràtic de Farmacologia i Toxicologia Clínica de la Facultat de Medicina de la Universitat Autònoma de Barcelona, i director del Servei de Farmacologia Clínica de l’Hospital Universitari “Vall d’Hebron”. Barcelona\n13.30 h .: Cloenda:\nProf. Dr. Antoni Solanas, Degà de la Facultat de Psicologia UB i Co-director del Màster en Drogodependències.\nLliurament de diplomes provisionals.\nL’acte es realitzarà en els locals de l’Institut de Formació Contínua de la Universitat de Barcelona (IL3), al c / Ciutat de Granada, 131 (Metro: Glòries).\nConfirmar la vostra assistència (gratuïta però imprescindible per raons d’aforament) podeu contactar amb Miriam Ovejero per e-mail dirigit a administra@formadrog.net\nhttps://www.ub.edu/drogodependencies/wp-content/uploads/JoanLaporte-1.jpg 487 730 Màster Drogodependencies https://www.ub.edu/drogodependencies/wp-content/uploads/logo-ub-cat.png Màster Drogodependencies2018-06-15 15:05:382018-06-15 15:05:38Cloenda de la 16a edició del Màster amb conferència oberta sobre l’ús de psicofàrmacs\nXavier Ferrer formarà part del Consell Directiu del recentment creat Consorci Internacional d’Universitats que ofereixen Programes d’Especialització en Drogodependències (ICUDDR) .\nPart del Consell de Direcció del Consorci a la reunió de Praga (E/D) Dra. Diana Lesme, Paraguay; Dr. Roger Peters (USFlorida), Dr. Michal Miovsky (president, Rep. Txeca), Dr. Richard Spoth (U. Iowa), Dr. Xavier Ferrer (U. de Barcelona)\nAquest consorci està format per universitats d’arreu del món, destacant la presència de centres d’educació superior nord-americans, però també n’hi ha d’europeus, asiàtics, africans, d’Amèrica Central i del Sud i de Oceania.\nEl Consorci pretén intercanviar experiències i bones pràctiques entre les universitats participants, així com impulsar els més alts estàndards de formació possibles, amb un enfocament científic i basat en l’evidència. Per això potencia la difusió d’uns currículums universals per la formació d’especialistes, tant en l’àmbit de la prevenció com del tractament, que naturalment cal adaptar a les peculiaritats de cada país o regió.\nL’ICUDDR està presidit pel Professor Michal Miovsky de la Facultat de Medecina de la Universitat Carolina de Praga, i se’ns va convidar a formar part del seu consell de direcció, on a més d’aquestes universitats europees hi ha la del Sud de Florida, San Diego (Califòrnia), Universitat d’Iowa, Universitat Mahidol de Bangkok, U. Catòlica de Asunción, Emirats Àrabs, i d’altres.\nEl Consorci ha realitzat fins ara dues Conferències de treball, a Honolulu i Praga respectivament, i properament tindrà lloc una tercera a San Diego, EEUU.\nEs preveu que es posin en marxa mecanismes per estimular la creació de cursos d’especialització enllà on calen i no n’hi ha, i addicionalment per a millorar i intentar arribar estàndards comuns en temes tals com l’acreditació internacional de l’especialització.


Roberto Sánchez Campió del Món de Triatló Sub23 | Federació de Triatló de la Comunitat Valenciana\n31 agost, 2019 16 setembre, 2019 Paloma Redondo\nEl triatleta valencià aconsegueix signar una jornada històrica per al nostre esport.\nAhir a les 15 hores donava començament el Campionat del Món de Triatló U23 masculí, a la ciutat suïssa de Lausana. Roberto afrontava el primer segment de 1.500 metres de natació, i sortia d'ell tallat amb uns 45 segon de diferència amb el cap de carrera.\nEn el segment de ciclisme, en què havien de completar 40 quilòmetres, es posaven a treballar en el grup perseguidor i aconseguien caçar al primer grup, baixant-a la T2 uns trenta triatletes, que disputarien en la carrera a peu el pòdium mundial. Va ser en aquest últim segment de 10 quilòmetres on Roberto Sánchez acabaria de gestar la seva gran victòria.\nDesprés d'una increïble transició arrencava a córrer i deia posar-li velocitat a les seves cames i llançar la carrera. Des del primer moment es va situar al capdavant de la prova, i aconseguia guanyar cada vegada major distància enfront dels seus perseguidors. Després de la primera volta ja comptava amb més de 20 segon d'avantatge. A partir d'aquí la cosa es posava més fàcil, segons les seves pròpies declaracions després d'acabar la carrera, només havia de mantenir el ritme i córrer fins a creuar la línia de meta. I així va ser, després d'una hora i cinquanta minuts de competició, Roberto Sánchez Mantecón es proclamava Campió del Món de Triatló, en categoria sub 23.\nEl triatleta de la Universitat d'Alacant va iniciar els seus primers passos en el món del triatló quan ni tan sols se li permetia córrer en carreres oficials. Roberto Sánchez veí de la localitat de Manises coneixia aquest esport a través del club local, Tragaleguas.org, on una de les seves cosines practicava triatló. Des del primer moment va saber que volia ser triatleta, el mateix afany que li posa avui en dia quan ho veiem lluitant entre els millors del món, ja ho posava en les seves primeres carreres.\nEl seu objectiu era clar, i després de competir en les categories de promoció, multiesport, benjamí, aleví, tenia més clar que volia ser triatleta, per això va iniciar la seva etapa al Centre d'Especialització Esportiva de Xest, becat per la Federació de Triatló de la Comunitat Valenciana. Allí va passar part de la seva etapa d'adolescent, on va seguir creixent com a esportistes, i com ja veníem veient des dels seus primers passos en el món del triatló, Roberto volia més, volia fer el salt a la Blume, Centre d'Alt Rendiment de Madrid. Com tot el que es proposa amb esforç i treball aconseguia fer el salt. Així refermava una mica més el seu salt al triatló nacional.\nDesprés de diversos anys vivint a Madrid i treballant durament decideix donar un canvi i se'n va a viure a Alacant, unint-se al grup d'entrenament de Roberto Cejuela a la Universitat d'Alacant. Al costat del seu entrenador porta des de l'2015 lluitant per fer-se un lloc entre els millors triatletes del panorama internacional.\nAhir va ser un d'aquests dia en què tot surt com s'esperava, després de mesos de dur entrenament arriba la recompensa. Molts dels amants del triatló de la nostra comunitat segur que estàvem enganxats o bé a la retransmissió en directe oa la pàgina web de l'ITU, on es donaven resultats en directe, i al costat de Roberto tots creuem aquesta línia de meta, que confirma que és sens dubte el present i el futur del triatló nacional i internacional.\nEnhorabona! Gràcies per fer-nos vibrar a tots i totes amb els teus éxistos.\nEl proper repte l'espera a casa València Triatló i el Campionat d'Europa Sub23, on estarem per gaudir de veure-ho córrer i encoratjar-fins a la meta.


Olot prepara les clàusules per a un radar de 90.000 euros a l'avinguda Sant Jordi - Diari de Girona\nEl finançament del radar serà possible gràcies al romanent de tresoreria · L'Ajuntament d'Olot no va aprovar les restriccions del pas de camions\nxavier valeri 07.11.2020 | 23:41\nOlot prepara les clàusules per a un radar de 90.000 euros a l'avinguda Sant Jordi Diari de Girona\nL'alcalde d'Olot, Josep Berga, a l'últim ple, va explicar que l'Ajuntament prepara les clàusules per al concurs del radar fix que estarà instal·lat de manera permanent a l'avinguda Sant Jordi. Va definir la instal·lació del radar com una despesa important i la va quantificar en 90.000 euros. L'alcalde va parlar del radar en el debat de la moció de la plataforma No és un vial, és un carrer que demanava la restricció del pas de vehicles pesants per l'avinguda. La moció no va tirar endavant per causa dels vots en contra de JuntsxCat, l'abstenció del PSC i la CUP i el vot a favor d'ERC.\nL'alcalde va explicar que el finançament del radar serà possible gràcies a l'alliberació del romanent de tresoreria, fins fa poc bloquejat per l'Estat. Va avançar que la instal·lació del radar anirà acompanyada de mesures de reducció de velocitat en els tres quilòmetres i mig de l'avinguda.La funció del radar serà la d'evitar, sobretot a la nit, que no passin cotxes, motos i camions a tota velocitat per l'avinguda.\nA més, va indicar que que faran reunions per trobar alternatives al pas de camions d'animals i a les rutes dels autobusos. A més, l'Ajuntament posarà més barreres verdes. Va apuntar que ampliaran les voreres del pont de Zamenhoff. Això no obstant, Berga va afirmar que l'equip de govern no pot prohibir el trànsit de camions, perquè seria una mesura «que dificultaria molt l'economia».\nEls grups de l'oposició\nEl portaveu de la CUP, Lluís Riera, va posar-se de costat dels veïns excepte en la petició de fer una variant com més aviat millor. Riera va considerar que abans d'anar per una variant d'urgència es pot modificar el trànsit intern. El portaveu socialista, Josep Guix, va recordar que no tenen responsabilitats de govern per tirar endavant la variant d'Olot. Anna Barnades (ERC) va definir la moció d'oportuna i va acusar l'equip de govern d'haver canviat el discurs sobre el pas de camions respecte a la campanya electora.\nL'alcalde va respondre a Barnadas que s'equivocava i va justificar que el transport de mercaderies internacional no passa pels túnels de Bracons ni per l'avinguda Sant Jordi. Va exposar el calendari d'aprovacions dels projectes de la variant d'Olot i va situar que els tràmits administratius estan molt avançats.\nFigueres estudia si negocia l'obra del pavelló o obre nou concurs.\nPremi a les millors fotos del patrimoni.\nUn institut de Figueres guanya el «Medicaments: quin, quan, com».


La festa gastronòmica de la Tonyinada arriba a l'Hospitalet de l'Infant\nL'Hospitalet de l’Infant celebrarà la XVI Tonyinada | Aj. Vandellòs i l'Hospitalet de l'Infant\nL'esdeveniment se celebrarà a la plaça Catalunya el 28 de maig\nper Albert Fuertes 25/05/2022 07:50h\nLa plaça Catalunya de l'Hospitalet de l'Infant serà l'escenari de la XVI Tonyinada. Un esdeveniment gastronòmic organitzat per la regidoria de Turisme de l'Ajuntament de Vandellòs i l'Hospitalet de l'Infant i que se celebrarà aquest 28 de maig, des de les 11.30 a les 13 hores.\nLa festa que gira al voltant de la tonyina prepararà en aquest indret les 'tonyi-tapes', tapes elaborades amb la tonyina com ingredient principal, música en directe, tallers infantils i sorpreses culturals.\nEn la part gastronòmica hi haurà cinc establiments que participaran i prepararan creacions culinàries en forma de tapa. En concret, ho faran el Blau Verd, P'tit Normand i Rullo, de l'Hospitalet de l'Infant; Rebost de la Nuri, de Masboquera, i la Cuina d'en Carlos, de Pratdip. El preu de tres tapes serà de 7,5 euros.\nUna celebració que estarà ambientada amb la música en directe del grup Windy Coast. A més, també hi haurà servei de bar, un photocall i una actuació dels Diables de l’Hospitalet de l’Infant.\nPer als infants s’ha programat un taller, a càrrec de l’artista local Evelyn Roca, en què els nens i nenes podran pintar uns davantals amb la imatge del cartell d’aquest esdeveniment. Les places estaran limitades a 50.\nAmb aquesta festa, la Regidoria de Turisme vol promocionar la gastronomia local i el municipi com a destinació turística. A més, es vol recordar la vinculació de la tonyina amb Vandellòs i l’Hospitalet de l’Infant.\nEnguany, l’Ajuntament i sector de la restauració local han decidit canviar el format d’aquest esdeveniment i per això després de la Tonyinada no hi haurà les jornades de la tonyina posteriors.\nLa idea és treballar per incorporar altres actes i jornades en el calendari anual que contribueixin a promoure el consum als bars i restaurants del municipi i a fomentar-hi l’activitat econòmica.\nEl 'Posa't la Gorra!' omplirà PortAventura l'11 de juny en suport als nens amb càncer\nPortAventura té un nou hotel: de 4 estrelles i gairebé 100 habitacions


2.1Reducció de soroll analògic\n2.4Processador de vídeo\nReducció de soroll analògic[modifica]\nDolby Digital Live: Es tracta d'una tecnologia de codificació de hardware que actua a temps real per medis interactius, com els videojocs. Converteix totes les senyals d'àudio d'un PC o videoconsola al format Dolby Digital 5.1-canal i el transporta via cable S/PDIF. Una tecnologia similar coneguda com a DTS Connect de la seva competència, DTS, està disponible.\nDolby Stereo (també Coneguda com a Stereo A): Tecnologia analògica òptica desenvolupada per 35 mm impressions i està codificada amb quatre canals d'audio: Esquerra/Centre/Dreta (que estan situats darrere la pantalla) i Envoltat (que s'escolta amb els altaveus dels costats i posteriors al cinema) per so d'ambient i efectes especials. Aquesta tecnologia també empra tipus A i tipus SR de reducció de so, mencionats abans amb relació a les cintes de casset analògiques.\nProcessador de vídeo[modifica]\nObtingut de «https://ca.wikipedia.org/w/index.php?title=Dolby&oldid=30218954»\nLa pàgina va ser modificada per darrera vegada el 26 maig 2022 a les 00:31.


Optica Olot Optica Olot\nFormem part del paisatge volcànic d’Olot des de 1984. Igual que els cràters, cons i boscos crescuts sobre la lava que defineixen els colors i contorns del nostre entorn. Observem amb nitidesa la natura irrepetible que ens envolta. Som part d’ella. L’òptica d’Olot de tota la vida.\nL’òptic-optometrista Miquel Estrada va fundar Òptica Olot, al carrer Sant Esteve, el 1984. Va ser una de les primeres òptiques de la població. Un establiment emblemàtic on avui, sota la mirada experta de Quim Estrada, seguim atenent als clients amb la professionalitat i tracte familiar de sempre, ajudant-nos de la tecnologia més innovadora.\nSom una òptica familiar. Tractem als clients amb professionalitat i alhora amb confiança. A Òptica Olot t’ho posem fàcil, ens adaptem a tu i et dediquem tot el temps que necessites.\nDisposem d’un taller propi on reparem i realitzem el muntatge i adaptació de lents oftàlmiques. Som de les poques òptiques que encara portem a terme aquest servei.\nEns interessa tot el que és tècnicament avançat i estèticament atractiu. Per això sempre incorporem novetats i propostes diferenciadores d’ulleres i lentilles.\nTenim maquinària d’última generació optomètrica que ens permet realitzar els diagnòstics amb la màxima precisió. Està adaptada per a persones amb cadira de rodes per garantir la comoditat de tothom.\nSom especialistes en la teva salut visual. A més a més de graduar-te la vista i adaptar les lents de contacte i ulleres a les teves necessitats, vetllem per la detecció i solució de problemes oculars i determinem les tècniques d’educació visual, contactologia i higiene ocular més adients per a tu.\nT’assessorem i acompanyem en l’adaptació a les teves lents de contacte toves, dures o especials i et realitzem revisions periòdiques per controlar la seva repercussió sobre l’ull. Disposem de lents especials Orto K, un mètode únic que permet corregir la teva visió mentre dorms.\nMitjançant la tonometria mesurem la teva pressió intraocular. Analitzem la força que realitzen els líquids de l’interior de l’ull i diagnostiquem si aquesta pressió és correcta i si pot afectar, o no, a la teva visió per derivar cap als tractaments pertinents per corregir-la.\nLa nostra màquina de tipografia corneal ens permet crear un mapa tridimensional de la superfície corba de la teva còrnia per detectar possibles malalties cornials, fer estudis de pre i post cirurgies i transplantaments i, també, crear adaptacions especials de lents de contacte.\nTenim les millors ulleres graduades i ulleres de sol que pots trobar actualment. Les seleccionem entre les marques nacionals i internacionals més exclusives, que combinen disseny i qualitat per crear ulleres diferents. T’ajudem a trobar aquelles que millor van amb el teu rostre i defineixen la teva personalitat.\nDisposem de les lents de contacte que s’adapten al teu estil de vida i a les teves necessitats. D’ús diari, nocturn, setmanal o mensual. Estudiem el teu cas i trobem el format òptim per als teus ulls i per a l’ús que vols donar a les lentilles, ja sigui portar-les sempre o només en moment puntuals.


Moció per a demanar que la Policia Local de Xàbia no participe en desnonaments – Compromís per Xàbia\nPublicat el 28 Novembre 2012 en Comarcal, General, Local, Moviments Socials, Nacional\nJOSEPA CHORRO MONSERRAT, portaveu del grup municipal BLOC-COMPROMÍS a l’Ajuntament de Xàbia, presenta al Ple la moció següent:\nEl grup municipal del Compromís per Xàbia va sol·licitar fa uns dies mitjançant una instància que l’alcalde José Chulvi se sume a la iniciativa d’altres ciutats de l’Estat, com ara Saragossa o Montoro, entre altres, i ordene a la Policia Local que no participe a cap nova ordre de desnonament. No podem continuar mirant cap a l’altre costat, mentre algú del nostre veïnat pot patir la injustícia de perdre la seua llar. I els governants, la classe política hem de donar exemple. Des de Compromís tenim molt clar que la policia ha d’estar al servei de la ciutadania i no dels bancs, per això no podem consentir que amb els nostres diners es col·labore en cap desnonament més. Hem de rescatar persones, no bancs.\nConsiderem que les accions per evitar drames personals i familiars causats pels desnonaments, passen per fer i aprovar accions concretes, i no per reunions bilaterals entre els dos grans partits i declaracions de bones intencions. Precisament, fa uns quants dies el Diari Oficial de les Corts Valencianes ha publicat la Proposició de Llei de Mesures contra el sobreendeutament personal i familiar i de protecció davant els procediments d’execució hipotecària de l’habitatge habitual, un text redactat per Enric Morera, Síndic de Compromís a les Corts, i que presentem en una altra moció.\nLa nostra proposta no és gens utòpica, perquè aporta solucions factibles i fàcils de prendre per part de les administracions públiques amb la finalitat d’acabar amb eixe greu problema dels desnonaments. Està totalment en sintonia amb el criteri de l’advocada general del Tribunal Superior de Justícia de la Unió Europea, Juliane Kokott, qui ha dictaminat que la llei espanyola no garanteix la protecció eficaç dels consumidors front a les clàusules abusives de les hipoteques.\nPrincipalment, la proposta serà per a defensar a les persones i establir mecanismes que reequilibren la relació entre els consumidors i les entitats bancàries, amb el clar objectiu de posar fre al gran abús que la gran majoria de bancs han fet amb les hipoteques.\nPer tot això proposem al Ple l’aprovació de les següents propostes:\n1.- L’Ajuntament de Xàbia en la figura del seu alcalde es compromet a no ordenar la participació de la Policia Local en l’execució de desnonaments que tinguen lloc dins del terme municipal.\n2.- L’Ajuntament de Xàbia tindrà en compte la possibilitat de retirar els comptes corrents municipals de les entitats que executen desnonaments al nostre poble.\n3.- L’Ajuntament de Xàbia comunicarà aquest acord a les entitats bancàries que treballen al nostre poble.\nXàbia, a 29 de novembre de 2012\nSignat, Josepa Chorro Monserrat\nArxivat en: Comarcal, General, Local, Moviments Socials, Nacional Alcalde, bancs, desnonaments, entitats bancàries, Jávea, Polica Local, rescatem persones, Xàbia\n← Moció de suport contra el sobreendeutament personal i familiar i de protecció davant de desnonaments\nCompromís aconsegueix que l’alcalde es comprometa a no ordenar a la Policia Local participar en desnonaments →


CINC ANYS | carlesfontsere\nLa cultura catalana, i les cultures en general, necessiten de referents per vertebrar-se i significar-se dins un context global i glocal. La memòria i l’activació d’aquesta són elements claus per fer-nos entendre la rellevància del nostre entorn, per representar-lo i per estimar-lo. Sense la cultura, de fet, no existim.I la cultura són persones que individualment i col.lectivament articulen universos. Carles Fontserè el podríem inscriure dins d’aquest grup i el motiu d’aquesta trobada és el d’aconseguir no perdre l’esperit que ell va emprendre.\nEn el cinquè aniversari de la mort de l’artista (2012), posar de relleu la figura de Carles Fontserè a través d’activitats que posin de relleu les seves diferents facetes artístiques i intel.lectuals (cartellista, pintor, escriptor, periodista…) malgrat que s’intentarà posar èmfasi en un apartat que resta poc conegut i d’enorme importància estratègica en el segle XXI: la de fotoperiodista. Una vessant que resta acompanyada per un fons fotogràfic de primer ordre, que està ubicat a l’estudi de Fontserè a Porqueres. Un material que no està essent prou aprofitat.\nDes de bonart cultural i la Fundació Lluís Coromina (El Puntal, Espai Eat Art i Lluís Vilà Showroom), conjuntament amb el suport de l’Ajuntament de Banyoles i Porqueres, i amb la complicitat de Terry Broch, dona de Carles fontserè, es va iniciar el repte d’engegar aquest seguit d’activitats. Així mateix, el Departament de Cultura de la Generalitat, a través del seu representant a Girona, també forma part d’aquest comitè inicial impulsor que ara obrim a un ventall més ampli de la societat gironina i catalana.\nDes de Bonart Cultural hem creat el logotip del cinquè aniversari de la mort del mític Carles Fontserè, dedicat a la commemoració del cinquè aniversari de la seva mort.\nTWITTER CARLES FONTSERÈ\nRT @LlibreriaLAltel: Els pares van obrir una llibreria fa més de 46 anys. Hi vaig néixer i vaig anar fer els Sant Jordi des dels inicis, i… 1 year ago\nBon diada de Sant Jordi, amb presos polítics a les presons i amb una sensació que no només el covid-19 és el perill… twitter.com/i/web/status/1… 1 year ago\nL’estudi de Carles Fontserè oferirà més activitats públiques. ara.cat/comarquesgiron… vía @diariARA 1 year ago


8.000 anys d’història valenciana en 3.000 paraules - Cultur Plaza\n“Sí, sí, eixe sóc jo, però tot té una explicació, de veres... És ben cert que els valencians actuals som hereus de la conquesta de Jaume I, del Regne de València que es creà llavors i dels pobladors cristians que l’habitaren fent a un costat els musulmans, als quals acabaren expulsant... Però aquella societat valenciana nascuda en la baixa edat mitjana s’instal·là sobre un territori pel qual havien passat moltes altres societats, incloses la musulmana, la visigoda, la romana o la ibera, i també hem d’estudiar-les i conéixer-les, perquè al cap i a la fi hem compartit terres i paisatges amb elles. De fet, moltes vegades han deixat un llegat que forma part del nostre patrimoni i del nostre imaginari col·lectiu. Què faríem, sinó, de la Dama d’Elx o del Guerrer de Moixent? De Sant Vicent Màrtir o de l’Horta de València?”.\nPer exemple, el professor d’història medieval de la Universitat de València Josep Torró recorda l’orde d’expulsió dels musulmans del regne, “solemnement anunciada per Jaume I a la catedral de València el 6 de gener de 1248”. La decisió trencà els pactes acordats durant el procés de conquesta i, segons el Llibre dels fets, foren expulsats fins a 100.000 musulmans, tot i que d’altres s’alçaren en armes i aconseguiren quedar-se finament.\nCom és conegut, a partir de la unió dels Reis Catòlics a finals del segle XV les Corones de Castella i d’Aragó, dos entitats amb tradicions polítiques ben diferents, començaren a caminar juntes, un fet que encara hui en dia marca la qüestió territorial espanyola. En este sentit, la catedràtica d’Història Moderna de la Universitat de València Emilia Salvador recorda la fragilitat inicial d’aquella unió, ja que la mort d’Isabel la Catòlica en 1504 pogué “acabar fàcilment amb el projecte que més tard es consolidaria com a Monarquia Hispànica”.\nAmb tot, l’encaix dels diversos territoris històrics en el projecte espanyol encapçalat per Castella no sempre fou fàcil. En juny de 1640, poc després dels plans centralitzadors del comte-duc d’Olivares, esclatà la Guerra dels Segadors a Catalunya, amb el ràpid suport de les tropes franceses de Lluís XIII, en el context europeu de la Guerra dels Trenta Anys. Amparo Felipo, també catedràtica d’Història Moderna, recalca les conseqüències de la revolta catalana en la societat valenciana del moment.\nÉs el fenomen que destaca el catedràtic d’Història Contemporània de la Universitat de València Justo Serna, qui fa una comparació amb el passat recent. “En aquells moments guanyar-se lleialtats mitjançant mecanismes prepolítics, com els regals i els favors mutus, no era tan mala cosa, atés que la política liberal i la diferència entre allò públic i allò privat no estaven suficientment desenvolupats. Que això haja continuat passant fins a fa quatre dies és tota una altra cosa...”.


El Volant RACC / Trofeu MAVISA arrenca aquest cap de setmana amb la primera de les seves set proves puntuables. El Ral·li Ciutat de Valls serà aquest any la prova inaugura d'un certamen que compta amb tretze inscrits, més de la meitat d'ells dins la categoria Júnior.\nLa presència de joves pilots, que han estat els dominadors les últimes temporades i ara competeixen en categories superiors amb els colors de RACC MotorSport, és un al·licient més per a la copa de promoció més important que es disputa actualment. Aquest any, per a donar més protagonisme a les joves promeses, que trien la copa de promoció del RACC per a sembrar el seu futur, tindran la seva pròpia classificació en comptes de formar part únicament de la classificació absoluta.\nEntre els principals protagonistes per a aquesta temporada destaquen Pablo Suárez, subcampió la passada temporada, els Júnior Marc Ventura i Roger Aymerich que ja van donar mostres del seu potencial l'any passat, així com veterans com és el cas de Daniel Dalmau, Luka Larrosa, Ruben Muñoz i Miquel Riera.\nAquesta temporada el Volant RACC / Trofeu MAVISA comptarà també amb un nou model dels pneumàtics d'asfalt, continuaran sent comercials però de majors prestacions, i aquesta temporada muntaran llanda de 16 polzades.\nLa que serà la 41 edició del Volant RACC / Trofeu MAVISA s'espera especialment emocionant, moltes cares noves, pilots que van despuntar en la passada edició i set proves per devant, quatre d'asfalt i tres de terra, que faran un any més de la copa de promoció de referència al país.\nEl Ral·li Ciutat de Valls comptarà amb un recorregut total de 185,52 Km., amb sis trams cronometrats que sumaran gairebé 60 contra el crono. Valls serà un any més el centre neuràlgic de la cursa.\nOrganitzador: Valls Racing Motorsport-ECD\nQuilòmetres totals: 185,52 km\nQuilòmetres cronometrats: 59,54 km\nTrams-Km.-Hora passo 1r i 2n:\nA: Querol (11,10 km), 14.08 i 18.09\nB: La Llancuna (7,04 km), 14.51 i 18.52\nC: Ca Ferrer (11,63 km), 15.36 i 19.37


«Moltes Gràcies!» - Empordà\nLa regidora de Turisme i Promoció Econòmica de l'Escala, Marta Rodeja, reflexiona sobre els professionals que treballen a l'estiu\nMARTA RODEJA 05.08.2019 | 19:25\nCal tenir present que, si podem gaudir de les vacances d'estiu, és perquè hi ha molts professionals que s'esforcen per oferir-nos els millors serveis\nEstem a ple estiu i, per a molts, estiu és sinònim de vacances. Per a molts altres, en canvi, estiu és sinònim de feina, de servei, d'atenció al client, és un moment de molta concentració laboral, ja que d'aquí segurament en dependrà tota l'economia de l'any.\nLes feines d'estiu solen ser feines dures, d'estrès, intenses, i els consumidors n'hem de ser conscients i hem de valorar l'esforç que fa el sector del turisme per fer-nos gaudir una gran experiència al territori. Des d'aquí, vull valorar la feina del sector, especialment aquests dies de més estrès.\nSempre es parla del sector del turisme com un dels principals sectors econòmics del país, i és cert, ja que genera un 12% del PIB català, i en municipis de costa aquesta dada pot augmentar fins al 80% del PIB local. Cal fer, però, una bona anàlisi, ja que estem davant d'un sector amb una mitjana de retribució salarial un 30% inferior a la mitjana catalana.\nCom es reverteix aquesta situació? La resposta és senzilla i complicada alhora, i demana l'esforç de tots els actors implicats. És senzilla, d'una banda, perquè parlem principalment de qualitat. Oferir destinacions i productes de qualitat dona valor afegit i, per tant, preus més elevats i retribucions més bones. I, de l'altra, és complicada perquè per aconseguir la qualitat cal una aposta determinant dels diferents factors coincidents.\nLes institucions, com a gestores de destinació, hem d'apostar per una promoció planificada i amb objectius clars i per una activitat municipal permanent per poder rebre visitants de manera més regular, però menys massificada, durant bona part de l'any. Hem d'apostar per una formació reglada de qualitat que es tradueixi en professionals experts en els diferents àmbits del turisme i en la seva gestió. El sector ha d'invertir en professionals amb bona formació i recompensar-los amb condicions laborals òptimes i d'estabilitat. Com a professionals, cal tenir vocació de servei i ganes de millorar amb la formació i amb l'experiència. Finalment, com a clients, hem d'aprendre a rebutjar un servei poc adequat i sobretot també a valorar la tasca dels bons professionals i els serveis i productes amb valor afegit.\nDe totes maneres, no tot són anàlisis negatives, ja que cada vegada tenim més iniciatives que responen a aquestes necessitats. A mi m'agradaria destacar i agrair la bona feina del sector a l'Empordà, perquè aquesta aposta per la qualitat és cada vegada més present. Des de ja fa uns anys han sorgit nous productes i noves activitats que fan que totes aquelles persones que ens escullen com a destinació de vacances, troben una àmplia oferta d'allotjaments, d'activitats per fer i de serveis que ja aposten per aquesta qualitat.\nAquest esforç compartit per millorar l'oferta de la destinació és ja una realitat, però no podem deixar de treballar perquè la tendència es generalitzi a tot el sector turístic i aconseguim aquesta tan desitjada millora professional i social.\nUn transportista encalla un camió de gran tonatge a Sant Pol de Mar.\nEls turistes japonesos a Catalunya gasten el triple per persona i dia que la resta.\nPosen al dia 42 quilòmetres de xarxa senderista.


Els contenidors d'Humana recuperen 88 tones de tèxtil usat a Cambrils al 2021 per a donar-les una segona vida - Revista Cambrils\nEls contenidors d'Humana recuperen 88 tones de tèxtil usat a Cambrils al 2021 per a donar-les una segona vida\nLa recollida selectiva del residu tèxtil augmenta el 18% i confirma la recuperació del servei\nPublicat el Dijous, 20 de gener de 2022 11:06h\nTasques de recollida de la roba usada als contenidors d'Humana | Cedida\nLa recollida selectiva del residu tèxtil per part d’Humana Fundación Pueblo para Pueblo ha augmentat un 18% a Cambrils al 2021. Així es desprèn del balanç realitzat per l'entitat, que l'any passat hi va recuperar més de 88 tones de tèxtil usat per a donar-les una segona vida amb un benefici ambiental i social. La reutilització del tèxtil és clau per a l'economia circular i la creació d'ocupació verda, per això aquesta organització aposta des de fa 35 anys per donar una segona vida als articles de roba que no s'utilitzen.\nL'entitat sense ànim de lucre va recuperar 88.064 kg l'any passat per 74.695 de l'exercici anterior, la qual cosa es tradueix en un increment del 18%. El residu tèxtil (roba, calçat, complements i tèxtil de llar), que es diposita en els contenidors situats en la via pública, equival a 356.000 articles de roba que són classificats a la planta de preparació per a la reutilització que Humana té a l'Ametlla del Vallès (Vallès Oriental). La major part tindrà una segona vida: el 50% es pot reutilitzar i més del 35%, reciclar.\n"Estem molt contents de l'increment, que respon a una inèrcia natural en el nostre àmbit; tanmateix, encara queda molt camí per recórrer", afirma Àgata Soler-roig, responsable de l'àrea de Recollida d'Humana a Catalunya.\nHumana va recollir una mitjana de 2,51 kg per habitant a Cambrils\nEl 40% de la roba que tenim als armaris no s’utilitza en tot un any. L’Agència de Residus de Catalunya (ARC) calcula que es generen anualment 166.000 tones de residu tèxtil a Catalunya; cada ciutadà en llença aproximadament 20 kg de mitjana, però malauradament els gestors autoritzats només en recuperen una petita part. A Cambrils, Humana va recollir l’any passat una mitjana de 2,51 kg per habitant.\n"La recollida selectiva de roba té un gran potencial per a garantir-ne una segona vida: el 50% se’n pot reutilitzar i més del 35%, reciclar. Per això és important que es dipositi en un contenidor de roba; resulta obvi, però gairebé el 90% del residu tèxtil no acaba en el punt de recollida adequat", insisteix Àgata Soler-roig, "sinó a la fracció resta i posteriorment en un abocador o una incineradora".\nLa reutilització del tèxtil contribueix a la reducció d’emissions de CO2: per cada kg de roba recuperada (i que no acaba en un abocador per a ser incinerat) s’evita l’emissió de 6,1 kg de CO2, segons un estudi de la Federació Humana People to People. Les 88 tones recollides l’any passat a Cambrils han evitat 537 tones de CO2 a l’atmosfera.\nCreació d'ocupació verda\nClassificació de la roba recollida


Església de Sant Andreu de Pedrinyà – La Pera / Baix Empordà | Catalunya Medieval\nEsglésia de Sant Andreu de Pedrinyà – La Pera / Baix Empordà\nSituació: A Pedrinyà, entitat de població de La Pera, localitat i municipi del mateix nom, a la comarca del Baix Empordà (Girona).\nEstat: Bo. No és accessible lliurament. Situada al costat mateix hi ha una finca de propietat privada, amb un cartell: mas Carabús. Però al mapa del ICGC ambdues referències apareixen molt distants l-una de l-altra (?).\nAccés – Visitada el 31/12/2016:\nEl punt d'inici ha estat un lloc de la carretera GIV-6425, que segons veiem a Google Maps, interpretem que podria correspondre a un recorregut entre Madremanya i La Pera.\nEn un lloc d'aquesta via (42 00 32.3 02 57 58.7), hi ha una sortida, indicada, per on continuar breument el recorregut d'avui.\nHem aparcat a la vora.\nM A P A d’aquest curt recorregut\nLocalització: N 42 00 34.2 E 02 57 53.4 – Altitud: 98 m.\nCapella rural situada a l'extrem nord del petit veïnat de Pedrinyà, prop del nucli de la Pera, on hi havia les pintures murals de més qualitat conservades a l'Empordà, actualment al Museu d'Art de Girona.\nCaracterística església de tipus llombard del segle XI, d'una nau i absis semicircular amb decoració a l'exterior.\nEs conserva un tram de la volta de canó original però la resta va ser substituïda per una d'apuntada.\nLa porta primitiva, al sud, és d'arc de mig punt i al frontis hi ha una porta més tardana precedida per un pòrtic.\nEl campanar és d'espadanya, de dos arcs.\nEn el testament de Ponç, preceptor de l'església de Girona, s'esmenta la parròquia Sancti Andreae de Petriniano.\nEn documents dels segles XIII i XIV és citada també com a parròquia però més tard fou agregada a la parroquial de Sant Isidor de la Pera.\nL'hemicicle presbiteral d'aquesta església era decorat amb pintures murals romàniques considerades del s.XII o inicis del XIII d'un pintor anònim dit, per alguns autors, "Mestre de Pedrinyà"; foren arrencades i s'exposen al Museu d'Art de Girona. N'hi ha alguns fragments perduts i d'altres força esborrats.\nA la part alta de la conca absidal hi ha el Pantocràtor dins la màndorla, envoltat pels símbols del Tetramorf; dessota hi ha les escenes de l'Anunciació, la Visitació, el Naixement, l'Avís de l'àngel als pastors. En la part baixa hi ha tema de draperia i a l'intradós de la finestra estilitzacions vegetals.\nDurant els anys 1975-76 l'església fou restaurada; s'enderrocà la sagristia. “\nSant Andreu de Pedrinyà - Wikipedia\nPublicat el 2 Març 2017 per Ricard\tdins de Baix Empordà amb l`etiqueta Catalunya, Edificació segle XI, Esglésies, Girona, Romànic .


Creix l'interès per compartir bones pràctiques de responsabilitat social - FEGP\nCreix l’interès per compartir bones pràctiques de responsabilitat social\n15 de març de 2021 8 d'octubre de 2021 fegp\nLa cinquena edició de la Jornada de Transferència de Bones Pràctiques de les empreses guanyadores dels Premis Respon.cat, celebrada aquest dimarts, ha evidenciat que creix l’interès per compartir bones pràctiques en els diversos vectors de la responsabilitat social i sobretot per vincular l’enfocament d’RSE a l’estratègia corporativa i al propòsit empresarial.\nLes empreses participants, més nombroses que en anys anteriors, han fet d’aquest espai d’intercanvi una font d’inspiració de coneixement i experiències. La jornada s’ha composat de dues parts, una sessió plenària matinal i una marató de tallers sobre bones pràctiques en RSE cada hora en punt durant tot el dia.\nLa presidenta de Respon.cat i consellera delegada del Grup Mullor Facility Services, Mercè Mullor, ha obert la jornada destacant que aquesta jornada representa l’essència de Respon.cat ja que volem ser referents en transmetre la gestió responsable de les organitzacions com una manera de fer empresa al nostre país. La presidenta ha donat l’enhorabona a les empreses premiades pel seu coratge i responsabilitat.\nVídeo de la sessió matinal sobre “Innovació i col·laboració oberta per crear valor compartit”\nMistinguett Sparkling protagonista a la 080 Barcelona Fashion\n1 de juliol de 2019 fegp\nInDona participarà al 5è cicle de Xerrades per Famílies d’Adolescents i Joves\n8 d'abril de 2022 8 d'abril de 2022 Socis


Pornhub Premium també serà gratuït a Espanya - Teleponent\nInici Salut Pornhub Premium també serà gratuït a Espanya\nPornhub Premium també serà gratuït a Espanya\nLa plataforma d'streaming amplia la mesura que ja va implantar a Italia i que permetrà als usuaris veure sense cap cost el contingut premium de la pàgina\nLa plataforma d’streaming Pornhub fa extensiva la seva gratuïtat en el servei Premium a Espanya.\nLa crisi munidal del Coronavirus que ens farà estar un llarg període a casa, ha estat determinant perquè la web ofereixi aquest servei, tal com va fer a Italia.\nPornhub, la pàgina de pornografia amb més usuaris del món, oferirà doncs aquest contingut sense cap mena de cost durant un mes a l’Estat, que des d’avui és el segon país del món amb més nous casos positius de covid-19 per dia.\nEn un missatge difós a les xarxes socials, Pornhub explica que està oferint el seu contingut més exclusiu de forma gratuïta per l’expansió de les quarantenes arreu del món. La pàgina web tanca la publicació amb un “Vamos, España!“, escrit en castellà.\nArticle anterior28 persones sense sostre passen la primera nit al pavelló Agnès Gregori de Lleida\nArticle següentEl compromís de les infermeres de Lleida per combatre el COVID-19


L'Ajuntament informarà de l'aforament de les platges | Nova Ràdio Lloret\nL'accés tancat a Sa Boadella pel límit d'aforament\nLa informació es podrà consultar als webs del consistori i Lloret Turisme, a l'app Lloret Smart i les pantalles informatives que hi ha al municipi.\nL’Ajuntament informarà de l’aforament de les platges i cales del municipi perquè tothom pugui saber a quina zona li va millor anar. D’aquesta manera s’evitaran aglomeracions, ja que cal mantenir la distància de seguretat entre banyistes per evitar contagis de Covid-19.\nLa mesura s’ha pres després que el cap de setmana passat s’hagués de tancar l’accés a Sa Boadella i Santa Cristina perquè es va superar el límit de persones permeses, tal com ha explicat la regidora de Platges, Marina Nicolàs.\nAixí doncs, a partir d’aquest dissabte es podrà consultar l’aforament i evitar, així, que els banyistes arribin a la platja i es trobin l’accés tancat. Aquesta informació es publicarà a les pàgines web de l’Ajuntament i de Lloret Turisme, a l’aplicació Lloret Smart i a les pantalles informatives que hi ha distribuïdes pel municipi.\nA Lloret i Fenals, l’aforament es controla amb sensors, mentre que a la resta de cales són els efectius de Protecció Civil (agents del cos, vigilants de platges i informadors cívics) els que se n’encarreguen.\nTot i que de mica en mica es va recuperant tota l’activitat, no podem oblidar que la pandèmia segueix activa i que encara cal ser molt prudents.\nRecordem que les platges de Lloret i Fenals s’han dividit en zones perquè cada col•lectiu ocupi un espai diferent, de manera que hi ha un lloc per a famílies, un per a adults i un per als majors de 70 anys. La regidora matisa que en cap cas no se sancionarà a ningú que no compleixi la mesura, tot i que és una alta recomanació i es demana als banyistes que hi col•laborin per protegir els col•lectius més vulnerables.\nCartell indicatiu de la zona de famílies (Ajuntament de Lloret de Mar)\nLa previsió és que a mesura que avanci la temporada cada cop hi hagi més usuaris a les platges del municipi.\nArticle anteriorNova visita teatralitzada als Jardins de Santa Clotilde per aquest estiu\nArticle següentBDBH – 03 JULIOL 2020


Destrossen 35 creus al cementiri de Castellserà – Comarques de Ponent\nDestrossen 35 creus al cementiri de Castellserà\nEls Mossos d’Esquadra han obert una investigació per localitzar els autors d’un acte vandàlic al cementiri de Castellserà, on han aparegut tombades i trencades un total de 35 creus de tombes.\nL’alcalde, Marcel Pujol, ha explicat que l’incident hauria tingut lloc la matinada del 2 de març. El mateix dilluns uns veïns van anar al cementiri, van veure que s'havien comès aquests destrosses i van comunicar-ho a l'ajuntament, que ha denunciat els fets. Segons una primera valoració, refer els danys costarà uns 3.000 euros. Per a l'alcalde es tracta d'un acte vandàlic que no haurien comès ni adolescents, ja que algunes de les creus afectades pesen molt. A més, s'han detectat petjades d'adults.\nEn els propers dies, el consistori està mirant de recopilar informació de tots els afectats ja que hi ha creus antigues, de principis del segle XX, on no hi figuraven les dades dels difunts.


Blog de LliureX | casimir-editor\nL'EDITOR CASIMIR I EL NATURAL READER EN LLIUREX\nL'editor Casimir és un editor de text concebut com a eina d'aprenentatge multisensorial per a xiquets i xiquetes amb dislèxia.\nL'editor es basa en la incorporació d'una veu sintètica que repeteix les lletres, paraules i frases a mesura que s'escriuen, aplicant així l'aprenentatge multisensorial.\nPer altra banda, l'editor Casimir ve acompanyat d'un accés directe al portal Natural Reader, una eina en línia que facilita la lectura de textos en diferents formats mitjançant veu sintètica.\nAmbdós aplicacions, en conjunt, potencien l'aprenentatge multisensorial i ajuden a superar l'obstacle causat per la dislèxia; la primera pel que fa a l'habilitat d'escriptura, i la segona pel que fa a l'habilitat de lectura.\nCaracterístiques de l'editor Casimir\nEditor de text, basat en Wodo/WebODF, que permet treballar amb formats oberts, com els utilitzats pel LibreOffice\nUtilització de veus sintètiques mitjançant espeak, en anglés, castellà i valencià\nInclou el tipus de lletra OpenDyslexic, dissenyada per a facilitar la lectura a persones amb dislèxia\nPossibilitat de configurar diferents veus, tons i volums en la reproducció\nPossibilitat de triar que es repetisquen de forma individual tant les lletres a mesura que s'escriu com les paraules, les frases o un text prèviament seleccionat\nCaracterístiques del Natural Reader (accés directe)\nAccés al portal Natural Reader, per la qual cosa es necessita connexió a Internet\nPermet la lectura de documents en format pdf, text pla o Word\nPermet la lectura de documents des de l'ordinador mateix, i des de serveis d'emmagatzematge en línia com ara el Dropbox o el Google Docs\n1.2. La interfície de l'editor Casimir\nPer a accedir a l'editor Casimir, ho fem a través del menú Aplicacions -> Educació -> Editor Casimir. Si l'aplicació no es troba instal·lada al sistema, podem instal·lar-la tenint en compte que el paquet s'anomena casimir-editor.\nLa interfície de l'editor Casimir es divideix en tres parts.\nLa barra d'eines de l'editor, a la part superior, que conté les opcions més comunes en tot editor de text (operacions amb fitxers, selecció del tipus de lletra, mida, alineació, etc.)\nLa barra lateral esquerra amb quatre botons. Els tres primers, botons d'estat, que serveixen per a indicar que volem que es repetisquen els caràcters a mesura que escrivim, les paraules, o les frases. A més, disposem d'un botó d'acció per a llegir el text que tinguem seleccionat en un moment donat.\nEl botó d'opcions a la part dreta, que ens permet triar diferents opcions del sintetitzador de veu, com ara l'idioma, el volum, el to, la velocitat, la pausa entre paraules, o la variant de la veu, que ofereix veus femenines, masculines o amb alguns efectes.